**Пояснения към финансовия отчет**

# Предмет на дейност

„ВЕЦ Козлодуй” ЕАД е еднолично акционерно дружество учредено през 2004 г. и регистрирано с решение № 1300 на Врачански Окръжен съд –ВрОС от 19.08.2004 г. постановено по ф.д. № 495/2004 по описа на съда. „ВЕЦ Козлодуй” е пререгистрирано съгласно изискванията на търговското законодателство и е вписано в Търговския регистър при Агенцията по вписванията към Министерство на правосъдието с ЕИК 106588180.

Седалището и адресът на управление на Дружеството е гр. Козлодуй, п.к. 3321, Площадка АЕЦ.

Членовете на Съвета на директорите на „ВЕЦ Козлодуй” ЕАД към 31 декември 2018 г. са:

* Емил Илиев Писарев
* Цанко Венцеславов Бачийски
* Десислав Герчев Димов.

Дружеството се представлява самостоятелно от Изпълнителния директор Емил Илиев Писарев.

Предметът на дейност на Дружеството е производство, пренос, разпределение и продажба на електрическа енергия, планиране, проектиране, изграждане, поддържане и експлоатация на съоръжения и обекти за производство на електроенергия, строителна и ремонтна дейност в областта на енергетиката, електропроизводство, внос и износ на горива, придобиване и разпореждане с авторски права върху изобретения, търговски марки и промишлени образци, ноу- хау и други обекти на интелектуалната собственост, търговско представителство и посредничество, както и всяка друга дейност, незабранена със закон.

Дружеството е учредено с цел планиране, проектиране, изграждане, поддържане и експлоатация на водноелектрическа централа.

Дейността на „ВЕЦ Козлодуй” ЕАД не е ограничена от срок и не е поставена под друго прекратително условие.

Капиталът на „ВЕЦ Козлодуй” ЕАД е 1 082 000 лв. /един милион осемдесет и две хиляди лева/, разпределен в 1 082 /хиляда осемдесет и два/ броя акции, всяка с номинална стойност от 1 000 лв. /хиляда лева/. Едноличен собственик на капитала е „АЕЦ – Козлодуй” ЕАД.

Крайният собственик на Дружество е Българската държава, чрез Министъра на енергетиката.

# Основа за изготвяне на финансовия отчет

Финансовият отчет на Дружеството е съставен в съответствие с Международните стандарти за финансово отчитане (МСФО), разработени и публикувани от Съвета по международни счетоводни стандарти (СМСС) и приети от Европейския съюз (ЕС).

Финансовият отчет е съставен в български лева, което е функционалната валута на Дружеството. Всички суми са представени в хиляди лева (‘000 лв.) (включително сравнителната информация), освен ако не е посочено друго.

Финансовият отчет е съставен при спазване на принципа на действащо предприятие.

Към датата на изготвяне на настоящия финансов отчет ръководството е направило преценка на способността на Дружеството да продължи своята дейност като действащо предприятие на база на наличната информация за предвидимото бъдеще. След извършения преглед на дейността на Дружеството ръководството очаква, че Дружеството има достатъчно финансови ресурси, за да продължи оперативната си дейност в близко бъдеще и продължава да прилага принципа за действащо предприятие при изготвянето на финансовия отчет.

# Промени в счетоводната политика

# 3.1. Общи положения

За текущата финансова година Дружеството е приело всички нови и/или ревизирани стандарти и разяснения, издадени от Съвета по международни счетоводни стандарти (СМСС) и приети от ЕС и съответно от Международния комитет за разяснения на МСФО (КРМСФО).

От възприемането на тези стандарти и/или тълкувания, приложими за годишни отчетни периоди, започващи най-рано на 1 януари 2018 г., са настъпили промени в счетоводната политика на Дружеството относно принципите, правилата и критериите за отчитане на следните отчетни обекти, както и на представянето и оповестяванията на финансова информация за тях: търговски вземания, вземания от свързани лица, парични средства и парични еквиваленти, други вземания, приходи от договори с клиенти.

Дружеството е приложило за първи път МСФО 15 „Приходи от договори с клиенти“ и МСФО 9 „Финансови инструменти“.

Дружеството е избрало да прилага МСФО 15 като използва метода на кумулативния ефект, при който сравнителната информация не се преизчислява, също така Дружеството се възползва и от освобождаването в параграф 7.2.15 на МСФО 9 за преизчисляване на сравнителната информация по отношение на класификацията на финансовите активи и пасиви и обезценката по МСФО 9.

Кумулативният ефект от първоначалното прилагане е признат като корекция на неразпределената печалба / (непокрита загуба) на датата на първоначалното прилагане (1 януари 2018 г.). Сравнителната информация в отчета за печалбата или загубата и другия всеобхватен доход и в отчета за финансовото състояние не е преизчислена и е представена според отменените стандарти МСС 18 „Приходи“, МСС 11 „Договори за строителство“, МСС 39 „Финансови инструменти: Признаване и оценяване“ и МСФО 7 „Финансови инструменти: оповестявания“.

Значителните промени в счетоводната политика и ефектите от първоначалното прилагане са описани в пояснение 3.2 „Нови стандарти, изменения и разяснения към МСФО, които са влезли в сила от 1 януари 2018 г.” и са отчетени ефектите от промяната в счетоводната политика, във връзка с измененията на МСФО, приети от ЕС и влизащи в сила за годишни периоди започващи на или след 1 януари 2018 г. Ефектът от първоначалното прилагане на тези стандарти е основно свързан с увеличение на признатата обезценка за очаквани кредитни загуби на финансови активи (пояснение 3.2).

За първи път през 2018 година се прилагат и някои други изменения и разяснения, но те не оказват ефект върху финансовия отчет на Дружеството. Дружеството не е приело стандарти, разяснения или изменения, които са публикувани, но все още не са влезли в сила.

* 1. **Нови стандарти, изменения на стандарти и разяснения, които са в сила от 1 януари 2018 г.**

Дружеството прилага следните нови стандарти, изменения и разяснения към МСФО, разработени и публикувани от Съвета по международни счетоводни стандарти, които са задължителни за прилагане за периода, започващ на 1 януари 2018 г.:

**МСФО 15 „Приходи от договори с клиенти”**

МСФО 15 “Приходи от договори с клиенти” и свързаните разяснения към МСФО 15 „Приходи от договори с клиенти“ (наричани по-нататък МСФО 15) заместват МСС 18 „Приходи“, МСС 11 „Договори за строителство”, както и няколко разяснения свързани с приходите. Новият стандарт изменя изискванията за признаване на приходи и установява принципи за докладване на информацията относно естеството, размера, времето и несигурността на приходите и паричните потоци, произтичащи от договори с клиенти. МСФО 15 въвежда нов, пет-стъпков модел за отчитане на приходите, произтичащи от договори с клиенти, и изисква приходите да се признават в размер, който отразява възнаграждението, на което предприятието очаква да има право в замяна на прехвърлените на клиента стоки или услуги. МСФО 15 изисква от предприятията да упражнят преценка, при отчитане на всички уместни факти и обстоятелства, когато прилагат всяка една стъпка от модела по отношение на договорите с техните клиенти.

Новият стандарт е базиран на принципа, че приходите се признават, когато контролът върху стоката или услугата се прехвърли на клиента. Приходите, които имат съществен ефект за Дружеството основно са свързани с договори за продажба на електрическа енергия. Продажбите се извършват съгласно сключени договори с клиенти. Договорите с клиентите за продажба отговарят на критериите за отчитане на договор с клиент.

Обичайно при тези договори продажбата на електрическа енергия е единственото задължение за изпълнение.

Прилагането на МСФО 15 за първи път в Дружеството засяга главно следните области:

• включване на допълнителни оповестявания във финансовите отчети;

• идентифициране на задълженията за изпълнение.

*(а) Преход*

Дружеството е избрало да приложи МСФО 15, използвайки метода на кумулативния ефект, като ефектът от първоначалното прилагане на този стандарт ще бъде признат като корекция на началното салдо на неразпределената печалба/(непокрита загуба) на датата на първоначалното прилагане, т.е. 1 януари 2018 г. Съответно, информацията представена за 2017 г. не е преизчислена, т.е. представена е в съответствие с прилаганите тогава разпоредби на МСС 18, МСС 11 и свързаните разяснения. В допълнение, изискванията за оповестяване на МСФО 15 не са изцяло приложени по отношение на сравнителната информация. Предоставена е информация за сравнителната информация въз основа на изискванията за оповестяване на отменените стандарти (МСС 18) и прекласификации във връзка с новите изисквания за оповестяване по МСФО 15.

В съответствие с преходните разпоредби на стандарта, МСФО 15 е приложен само към договори, които не са били приключени към 1 януари 2018 г.

*(б) Оценка и признаване*

Приходите, които имат съществен ефект за Дружеството са приходите от продажба на електрическа енергия. Признаването и оценяването на приходите по тези договори не се различава от признаването им с досегашната практика.

Дружеството е оценило ефектите от прилагането на новия стандарт МСФО 15 върху финансовите си отчети и не е идентифицирало области, които да бъдат засегнати и които да окажат влияние върху стойностите на неговите приходи от дейността и/или вземанията, доколкото не се очаква съществена промяна в бизнес модела, нито промяна във времевия хоризонт на прехвърляне на контрола към клиентите от оказваните от Дружеството услуги или отчитането на продажбите на електрическа енергия и други краткотрайни активи. Допълнителна информация за счетоводните политики на Дружеството, свързани с признаването на приходи от договори с клиенти, е представена в пояснение 4.4.2 и пояснение 15.

**МСФО 9 „Финансови инструменти”**

МСФО 9 установява нови принципи, правила и критерии класификация и оценка на финансови активи и финансови пасиви, отписване на финансови инструменти, обезценка на финансови активи и счетоводно отчитане на хеджирането и заменя МСС 39 „Финансови инструменти: Признаване и оценяване“. Въведени са нови класификационни критерии и групи на финансовите активи, нови правила за тяхното последващо оценяване и признаването на приходите от лихви. Също така МСФО 9 установява нов подход за измерване на обезценки – на база очакваните кредитни загуби.

Подробна информация за новата счетоводна политика и ефектът от промяната спрямо прилаганата преди това счетоводна политика, са представени по-долу.

*(а) Преход*

Дружеството е приело МСФО 9 на определената дата на влизане в сила (1 януари 2018 г.) и не преизчислява сравнителната информация

Дружеството се възползва от освобождаването в параграф 7.2.15 от МСФО 9 от преизчисляване на предходни периоди по отношение на класификацията и обезценката на финансовите инструменти. Кумулативният ефект от първоначалното прилагане е признат като корекция на неразпределената печалба /(непокрита загуба) на датата на първоначалното прилагане (1 януари 2018 г.).

Следната таблица обобщава ефектът от прехода към МСФО 9, нетно от данъци върху началното салдо на неразпределената печалба/(непокрита загуба):

|  |  |
| --- | --- |
|  | **Ефект върху началните салда** |
|  | **‘000 лв.** |
| **Неразпределена печалба към 31 декември 2017 г.** | 1,524 |
| Увеличение на загубата от обезценка на пари и парични еквиваленти | (2) |
| **Неразпределена печалба на 1 януари 2018 г.** | **1,522** |

В допълнение, Дружеството е приело свързаните изменения в МСФО 7 „Финансови инструменти: Оповестяване“, които са приложими към оповестяванията за 2018 година, но не са изцяло приложени по отношение на сравнителната информация.

*(б) Класификация и оценка*

МСФО 9 въвежда нов подход за класификация на финансовите активи, който се базира на характеристиките на договорните парични потоци на финансовите активи и бизнес модела, в който те се управляват. Влиянието на МСФО 9 върху класификацията и оценката на финансовите активи е представена по-долу.

Значителна част от притежаваните финансови активи се държат от Дружеството с цел събиране на свързаните с тях договорни парични потоци. Ръководството на Дружеството е преценило, че финансовите активи представляващи парични средства в банки, търговски вземания, други вземания и вземания от свързани лица, които по МСС 39 са били класифицирани като „кредити и вземания” и оценявани последващо по амортизирана стойност към 31 декември 2017 г., ще се държат от Дружеството с цел получаване на договорените парични потоци и се очаква да доведат до парични потоци, представляващи единствено плащания на главница и лихви (прилаган бизнес модел). Тези финансови активи са класифицирани и ще се оценяват последващо по МСФО 9 по амортизирана стойност.

Следната таблица представя класификацията на всеки тип от финансовите активи на Дружеството по МСС 39 и последващата им класификация и оценяване по МСФО 9 на 1 януари 2018 г.

|  |  |  |  |
| --- | --- | --- | --- |
|  | **Тип на финансовия актив** | **Категория по МСС 39** | **Категория по МСФО 9** |
| 1 | Краткосрочни търговски вземания | Кредити и вземания | Дългови инструменти, оценявани по амортизирана стойност |
| 2 | Краткосрочни вземания от свързани лица | Кредити и вземания | Дългови инструменти, оценявани по амортизирана стойност |
| 3 | Парични средства и еквиваленти | Кредити и вземания | Дългови инструменти, оценявани по амортизирана стойност |

Таблицата по-долу представя първоначалните балансови стойности на всеки тип финансови активи на Дружеството по МСС 39 и балансовите им стойности по МСФО 9 на 1 януари 2018 г.

|  |  |  |  |  |  |
| --- | --- | --- | --- | --- | --- |
| **Тип на финансовия актив** | **Категория по МСС 39** | **Категория**  **по МСФО 9** | **Балансова стойност**  **по МСС 39** |  | **Балансова стойност по МСФО 9** |
|  |  |  | **‘000 лв.** |  | **‘000 лв.** |
| Вземания от свързани лица | Кредити и вземания | По амортизирана стойност | 170 |  | 170 |
| Парични средства в банкови сметки | Кредити и вземания | По амортизирана стойност | 2,091 |  | 2,089 |
| **Всичко финансови активи** | | | **2,261** |  | **2,259** |

Ефектът от приемането на МСФО 9 върху балансовите стойности на финансовите активи на 1 януари 2018 г. е свързан основно с новите изисквания за обезценка на финансовите активи.

*(в) Обезценка на финансови активи*

МСФО 9 заменя модела на „понесените загуби” в МСС 39 с модела на „очакваните кредитни загуби”. Съгласно разпоредбите на МСФО 9, загубите от обезценка следва да се признават по-рано, отколкото тези според МСС 39.

Дружеството е приело счетоводна политика и методология за оценка на кредитния риск и определяне на очакваните кредитни загуби за всеки тип финансови активи. Счетоводната политика включва:

* Подходите за определяне на кредитната обезценка на всеки вид финансови активи;
* Фазите на финансови активи, отчитани по стандартизирания подход на МСФО 9;
* Моделите за изчисление на очакваните кредитни загуби за дванадесет месеца или за целия срок на финансовите активи.

Следната таблица представя избрания от Дружеството подход за обезценка за всеки тип финансови активи по МСФО 9 от 1 януари 2018 г.

|  | **Тип на финансовия актив** | **Категория по МСФО 9** | **Подход за обезценка** |
| --- | --- | --- | --- |
| 1 | Краткосрочни търговски вземания | Дългови инструменти, оценявани по амортизирана стойност | Опростен подход |
| 2 | Краткосрочни вземания от свързани лица | Дългови инструменти, оценявани по амортизирана стойност | Опростен подход |
| 3 | Парични средства и еквиваленти | Дългови инструменти, оценявани по амортизирана стойност | Стандартизиран подход |
| 4 | Други финансови, съдебни и присъдени вземания | Дългови инструменти, оценявани по амортизирана стойност | Опростен подход |

Дружеството е определило, че прилагането на изискванията за обезценка на МСФО 9, в сила от 1 януари 2018 г., води до признаване на допълнителна загуба от обезценка. По-долу е описано равнението на крайното салдо на провизиите за обезценка в съответствие с МСС 39 с началното салдо на провизиите за загуба, определени в съответствие с МСФО 9:

|  |  |  |  |  |  |  |
| --- | --- | --- | --- | --- | --- | --- |
|  |  | **Обезценка съгласно МСС 39 на 31 декември 2017г.** |  | **Преоценяване** |  | **Очаквани кредитни загуби съгласно МСФО 9 на 1 януари 2018г.** |
|  | **‘000 лв.** |  | **‘000 лв.** |  | **‘000 лв.** |
| Парични средства и еквиваленти съгласно МСС 39 / Финансови активи по амортизирана стойност съгласно МСФО 9 |  | - |  | (2) |  | (2) |
|  |  | **-** |  | **(2)** |  | **(2)** |

Дружеството е приело следните нови и ревизирани стандарти и разяснения, които са задължителни за прилагане от 1 януари 2018 г. които не оказват ефект върху финансовото състояние и резултатите от дейността му.

**КРМСФО Разяснение 22 „Сделки с чуждестранна валута и авансови възнаграждения”** - приет от ЕС на 28 март 2018 г. (в сила за годишни периоди, започващи на или след 1 януари 2018г.);

**Промени в МСФО 2 „Плащане на базата на акции”** - приет от ЕС на 26 февруари 2018г. (в сила за годишни периоди, започващи на или след 1 януари 2018 г.);

**Промени в МСС 40 „Инвестиционни имоти“** - приет от ЕС на 14 март 2018 г. (в сила за годишни периоди, започващи на или след 1 януари 2018 г.);

**Промени в МСФО 4: Прилагане на МСФО 9 „Финансови инструменти“ с МСФО 4 „Застрахователни договори“** - приет от ЕС на 3 ноември 2017 г. (в сила за годишни периоди, започващи на или след 1 януари 2018 г.);

**Изменения на различни стандарти „Подобрения в МСФО (цикъл 2014-2016)** - приети от ЕС на 7 февруари 2018 г. (в сила за годишни периоди, започващи на или след 1 януари 2018 г.).

# 3.3 Стандарти, изменения и разяснения, които все още не са влезли в сила и не се прилагат от по-ранна дата от Дружеството

Към датата на одобряване за издаване на този финансов отчет са издадени, но не са все още в сила (и/или не са приети от ЕС) за годишни периоди, започващи на 1 януари 2018 г. нови стандарти, променени стандарти и разяснения, които не са били приети за по-ранно приложение от Дружеството. От тях ръководството на Дружеството е преценило, че следните биха имали потенциален ефект в бъдеще за промени в счетоводната политика и класификацията и стойностите на отчетни обекти във финансовите отчети за следващи периоди, като по-долу е оповестено как може да се очаква да бъдат повлияни оповестяванията, финансовото състояние и резултатите от дейността, когато Дружеството приеме тези стандарти за първи път.

**МСФО 16 „Лизинг”** – приет от ЕС на 31 октомври 2017 г. (в сила за годишни периоди, започващи на или след 1 януари 2019 г.);

Този стандарт е с изцяло променена концепция и въвежда значителни промени в отчитането на лизинги особено от страна на лизингополучателите. Въвежда нови принципи за признаване, измерване и представяне на лизинги с цел по-достоверно представяне на тези сделки. Стандартът ще замени действащия до този момент стандарт МСС 17 *Лизинг*, КРМСФО 4 *Определяне дали дадено споразумение съдържа лизинг*, ПКР-15 *Оперативен лизинг – стимули* и ПКР-27 *Оценяване на съдържанието на операции, включващи правната форма на лизинг*. Водещият принцип на новия стандарт е въвеждането на еднотипен модел на счетоводно третиране на лизингите при лизингополучателите за всички лизингови договори с продължителност от повече от 12 месеца, като ще се признава актив „право на ползване”, който ще се амортизира за периода на договора, и респективно, ще се отчита задължението по тези договори. Съгласно МСФО 16 за договор, който е или съдържа лизинг, се счита договор, който предоставя правото за контрол върху ползването на актива за определен период от време срещу възнаграждение. СМСС е включил право на избор за някои краткосрочни лизинги и лизинги на малоценни активи, като това изключение може да бъде приложено само от лизингополучателите.

Ръководството е в процес на оценяване на ефекта от прилагането на този стандарт, но счита че той ще е несъществен за финансовите отчети като цяло.

**Изменение в МСФО 9 „Финансови инструменти”** - Предплащания с негативна компенсация – (приет от ЕС на 22 март 2018 г., в сила за годишни периоди от 1 януари 2019г.);

**КРМСФО 23 „Несигурност, свързана с данъчни третирания на данъци върху дохода**“ – (приет от ЕС на 23 октомври 2018 г., в сила за годишни периоди от 1 януари 2019г.);

**Изменения на различни стандарти „Подобрения в МСФО (цикъл 2015-2017)“** – (приет от ЕС на 14 март 2019 г., в сила за годишни периоди от 1 януари 2019 г.);

**Изменения в МСС 19 „Доходи на наети лица”** – Изменение, съкращаване или уреждане на плана – (приет от ЕС на 13 март 2019 г., в сила за годишни периоди от 1 януари 2019 г.);

**Промени в Концептуалната рамка за финансово отчитане** – (в сила за годишни периоди от 1 януари 2020 г., не е приет от ЕС);

**МСФО 17 „Застрахователни договори”**  – (в сила за годишни периоди, започващи на или след 1 януари 2021 г., не е приет от ЕС);

**Изменение в МСС 28 „Инвестиции в асоциирани предприятия и в съвместно контролирани предприятия”** – (приет от ЕС на 8 февруари 2019 г., в сила за годишни периоди, започващи на или след 1 януари 2019 г.);

**Изменения в МСФО 3 “Бизнес комбинации“** – (в сила за годишни периоди, започващи на или след 1 януари 2020 г., не е приет от ЕС);

**Изменения на МСС 1 „Представяне на финансови отчети“ и МСС 8 „Счетоводна политика, промени в счетоводните приблизителни оценки и грешки“** - (в сила за годишни периоди, започващи на или след 1 януари 2020 г., не е приет от ЕС).

# Счетоводна политика

# Общи положения

Най-значимите cчетоводни политики, прилагани при изготвянето на този финанcов отчет, cа предcтавени по-долу.

Финанcовият отчет е изготвен при cпазване на принципите за оценяване на вcички видове активи, паcиви, приходи и разходи, cъглаcно МCФО. Базите за оценка са оповестени подробно по-нататък в счетоводната политика към финансовия отчет.

Следва да се отбележи, че при изготвянето на представения финансов отчет са използвани счетоводни оценки и допускания. Въпреки че те са базирани на информация, предоставена на ръководството към датата на изготвяне на финансовия отчет, реалните резултати могат да се различават от направените оценки и допускания.

# Представяне на финансовия отчет

Финанcовият отчет е предcтавен в cъответcтвие c МCC 1 „Предcтавяне на финанcови отчети”. Дружеството прие да представя отчета за печалбата или загубата и другия всеобхватен доход в единен отчет.

В отчета за финанcовото cъcтояние cе предcтавят два cравнителни периода, когато Дружеството:

а) прилага cчетоводна политика ретроcпективно;

б) преизчиcлява ретроcпективно позиции във финанcовия отчет; или

в) преклаcифицира позиции във финанcовия отчет.

Дружеството прилага първоначално МСФО 9 и МСФО 15 на 1 януари 2018 г. В съответствие с избраните методи за преминаване, сравнителната информация не е преизчислена.

Финансовата информация е представена и оповестена съгласно изискванията на МСС 39 „Финансови Инструменти: Признаване и Оценяване“ (отменен), МСФО 7 „Финансови Инструменти: Оповестяване“, МСС 18 „Приходи“ (отменен).

Дружеството е избрало модифицирано ретроспективно прилагане за първи път на МСФО 15 „Приходи от договори с клиенти“. При приемането на МСФО 9 „Финансови инструменти“ Дружеството е приложило облекченията при първоначалното му прилагане. Всички корекции, произтичащи от първоначалното прилагане на двата нови стандарта, са отчетени в собствения капитал (към неразпределената печалба/непокрита загуба) на 1 януари 2018 г.

Ефектите от първоначалното прилагане на новите МСФО 15 „Приходи от договори с клиенти“ и МСФО 9 „Финансови инструменти са представени“ в пояснение 3.2.

# Сделки в чуждестранна валута

Сделките в чуждестранна валута се отчитат във функционалната валута на Дружеството по официалния обменен курс към датата на сделката (обявения фиксинг на Българска народна банка). Печалбите и загубите от курсови разлики, които възникват при уреждането на тези сделки и преоценяването на паричните позиции в чуждестранна валута към края на отчетния период, се признават в печалбата или загубата.

Непаричните позиции, оценявани по историческа цена в чуждестранна валута, се отчитат по обменния курс към датата на сделката (не са преоценени). Непаричните позиции, оценявани по справедлива стойност в чуждестранна валута, се отчитат по обменния курс към датата, на която е определена справедливата стойност.

# Приходи

**4.4.1. Счетоводна политика, приложима до 31 декември 2017 г.**

Приходите включват приходи от продажба на електрическа енергия, приходи от балансираща енергия при небаланс и приходи от лихви и неустойки.

Приходът се признава, когато са изпълнени следните условия:

* Сумата на прихода може да бъде надеждно оценена;
* Вероятно е икономическите ползи от сделката да бъдат получени;
* Направените разходи или тези, които предстои да бъдат направени, могат надеждно да бъдат оценени;
* Критериите за признаване, които са специфични за всяка отделна дейност на Дружеството, са изпълнени. Те са определени в зависимост от продуктите или услугите, предоставени на клиента, и на договорните условия, както са изложени по-долу.

Приходи от продажби на електроенергия

Приходите от продажби на електрическа енергия се признават на база на показания за консумирана електрическа енергия, измерена със средства за търговско измерване на месечна база.

Произведената от „ВЕЦ Козлодуй” ЕАД електрическа енергия за 2017 г. до размера на определената средногодишна продължителност на работа се изкупува от обществения доставчик – „НЕК” ЕАД по преференциална цена определена от Комисията за енергийно и водно регулиране (КЕВР). Количествата електрическа енергия над нетното специфично производство са изкупени от „НЕК” ЕАД по цена на излишък на балансиращия пазар и по свободно договорени цени, съгласно договор за покупка по търговски график на електрическа енергия, произведена от ВЕИ.

Приходи от балансираща енергия при небаланс

„ВЕЦ Козлодуй” ЕАД участва в специална балансираща група с координатор „НЕК” ЕАД. Разпределянето на задълженията по небаланси в специалната балансираща група се извършва съгласно методика описваща механизма на изчисляване на отклоненията между утвърдения график и измерените стойности на произведената електрическа енергия от производителите в специалната балансираща група с координатор „НЕК” ЕАД.

След разпределяне на небаланса между членовете на специалната балансираща група за производителите на електрическа енергия от възобновяеми източници и производителите на електрическа енергия от централи с комбиниран цикъл на производство се прилагат допълнително специални условия за разпределение на небалансите.

Така:

* За всеки сетълмент период, когато произведеното количество електрическа енергия е по-голямо от регистрираното по график, производителят заплаща разликата на координатора по цена определена от последния;
* За всеки сетълмент период, когато произведеното количество електрическа енергия е по-малко от регистрираното по график, координаторът заплаща разликата на производителя по определена от координатора цена.

Приходи от лихви

Приходите от лихви се отчитат текущо по метода на ефективния лихвен процент.

**4.4.2. Счетоводна политика, приложима от 1 януари 2018 г.**

**А. Приходи по договори с клиенти**

***Признаване и оценка на приходите от договори с клиенти***

Приходите от договори с клиенти се признават, когато контролът върху обещаните в договора стоки и/или услуги се прехвърли на клиента в размер, който отразява възнаграждението, на което Дружеството очаква да има право в замяна на тези стоки или услуги.

Контролът се прехвърля на клиента, когато (или като) удовлетвори задължението за изпълнение, съгласно условията на договора, като прехвърли обещаната стока или услуга на клиента. Даден актив (стока или услуга) е прехвърлен, когато (или като) клиентът получи контрол върху този актив.

При първоначалната оценка на договорите си с клиенти Дружеството извършва преценка дали два или повече договора трябва да бъдат разглеждани в тяхната комбинация и да бъдат отчетени като един, и дали обещаните стоки и/или услуги във всеки отделен и/или комбиниран договор трябва да бъдат отчетени като едно и/или повече задължения за изпълнение.

Всяко обещание за прехвърляне на стоки и/или услуги, които са разграничими (сами по себе си и в контекста на договора), се отчита като едно задължение за изпълнение.

Дружеството признава приход за всяко отделно задължение за изпълнение на ниво индивидуален договор с клиент като се анализират вида, срока и условията за всеки конкретен договор. При договори със сходни характеристики приходите се признават на портфейлна база само ако групирането им в портфейл не би имало съществено различно въздействие върху финансовите отчети.

Договорите с клиенти обичайно включват едно единствено задължение за изпълнение.

***Оценяване***

Приходите се измерват въз основа на определената за всеки договор цена на сделката.

При определяне на цената на сделката Дружеството взема предвид условията на договора и обичайните си търговски практики.

Цената на сделката е размерът на възнаграждението, на което Дружеството очаква да има право в замяна на прехвърлянето на клиента на обещаните стоки или услуги, с изключение на сумите, събрани от името на трети страни (например данък върху добавената стойност). Обещаното в договора с клиента възнаграждение може да включва фиксирани суми, променливи суми, или и двете.

Когато (или като) бъде удовлетворено задължение за изпълнение, Дружеството признава като приход стойността на цената на сделката (което изключва приблизителни оценки на променливото възнаграждение, съдържащо ограничения), която е отнесена към това задължение за изпълнение.

Дружеството разглежда дали в договора съществуват други обещания, които са отделни задължения за изпълнение, за които трябва да бъде разпределена част от цената на сделката.

При определяне на цената на сделката се взема предвид влиянието на променливо възнаграждение, наличието на значителни компоненти на финансирането, непаричното възнаграждение и възнаграждението, дължими на клиента (ако има такива).

***Задължения за изпълнение и подход за признаване на основни видове приходи по договори с клиенти***

**Продажба на електрическа енергия**

Приходите от продажбата на електрическа енергия се признават, с течение на времето, тъй като доставките са поредица от отделна стока, което представлява обещание за доставка на електрическа енергия, която по същество е еднаква и има еднороден модел на прехвърляне към клиента. Произведената от „ВЕЦ Козлодуй” ЕАД електрическа енергия за 2018 г. до размера на определената средногодишна продължителност на работа се изкупува от обществения доставчик – „НЕК” ЕАД по преференциална цена, определена от Комисията за енергийно и водно регулиране (КЕВР). Част от количествата електрическа енергия над нетното специфично производство са изкупени от „НЕК” ЕАД по цена на излишък. За периода 22-30 ноември 2018 г. произведената електрическа енергия е изкупена по договор със свободно договорени цени. Произведената през месец декември 2018 г. електрическа енергия е продадена на организиран борсов пазар чрез координатора на балансиращата група в която Дружеството участва – „Енерджи МТ“ ЕАД.

Разпределяне на цената на сделката спрямо задълженията за изпълнение се извършва на база единични продажни цени (нормативни, договорни или пазарни).

Продажната цена за всеки произведен от енергийния обект МВтч електрическа енергия се калкулира в лв/МВтч по следната формула: P = PIBEX – 1.30 лева, където PIBEX е почасовата цена в лв/МВтч на сегмент Пазар Ден Напред на Българската Независима Енергийна Борса. Кредитният период е 15 число на месеца следващ месеца през който е продадена електрическата енергия.

Приходи от балансираща енергия при небаланс

За периода м.януари-м.ноември 2018 г. „ВЕЦ Козлодуй” ЕАД участва в специална балансираща група с координатор „НЕК” ЕАД. Разпределянето на задълженията по небаланси в специалната балансираща група се извършва съгласно методика описваща механизма на изчисляване на отклоненията между утвърдения график и измерените стойности на произведената електрическа енергия от производителите в специалната балансираща група с координатор „НЕК” ЕАД. След разпределяне на небаланса между членовете на специалната балансираща група за производителите на електрическа енергия от възобновяеми източници и производителите на електрическа енергия от централи с комбиниран цикъл на производство се прилагат допълнително специални условия за разпределение на небалансите.

***Принципал или агент***

Когато трета страна участва в предоставянето на стоки или услуги на клиент, Дружеството определя дали естеството на неговото обещание е задължение за изпълнение, свързано с предоставяне на конкретните стоки или услуги (принципал), или с уреждане третата страна да предостави тези стоки или услуги (агент).

Дружеството е принципал, когато контролира обещаната стока или услуга преди да я прехвърли на клиента. Въпреки това, Дружеството не действа непременно като принципал, ако получава правото на собственост върху даден актив само временно, преди правото на собственост да бъде прехвърлено на клиента.

Дружеството е агент, ако задължение за изпълнение на Дружеството е да уреди предоставянето на стоките или услугите от трета страна. Когато дружеството-агент, удовлетворява задължение за изпълнение, то признава приход в размер на такса или комисиона, на които очаква да има право в замяна на това, че е уредило стоките и услугите да бъдат предоставени от друга страна. Таксата или комисионата на Дружеството може да бъде нетният размер на възнаграждението, който Дружеството запазва след като заплати на другата страна възнаграждението, получено в замяна на стоките или услугите, които трябва да бъдат предоставени от тази страна.

Значимите счетоводни преценки, оценки и допускания, свързани с приходи от договори с клиенти, са представени в пояснение 4.19.

***Салда по договори***

***Търговски вземания и активи по договори***

Вземането представлява правото на Дружеството да получи възнаграждение в определен размер, което е безусловно (т.е., преди плащането на възнаграждението да стане дължимо е необходимо единствено да изтече определен период от време).

Активът по договор е правото на Дружеството да получи възнаграждение в замяна на стоките или услугите, които е прехвърлило на клиента, но което не е безусловно (начисление за вземане). Ако чрез прехвърляне на стоките и/или предоставянето на услугите Дружеството изпълни задължението си преди клиента да заплати съответното възнаграждение и/или преди плащането да стане дължимо, актив по договор се признава за заработеното възнаграждение (което е под условие). Признатите активи по договор се рекласифицират като търговско вземане, когато правото на възнаграждение стане безусловно.

***Пасиви по договори***

Като пасив по договор Дружеството представя получените от клиента плащания и/или безусловно право да получи плащане, преди да е изпълнило задълженията си за изпълнение по договора. Пасивите по договор се признават като приход, когато (или като) удовлетвори задълженията за изпълнение.

Активите и пасивите, произтичащи от един договор се представят нетно в отчета за финансовото състояние, дори ако те са резултат от различни договорни задължения по изпълнението на договора.

След първоначалното признаване, търговските вземания и активите по договора се подлежат на преглед за обезценка в съответствие с правилата на МСФО 9 „Финансови инструменти“.

**Б. Други приходи и доходи**

Други приходи и доходи, включват операции, които са инцидентни спрямо основните дейности на Дружеството и са приходи или доходи, които се признават по силата на други стандарти и са извън обхвата на МСФО 15.

| **Приход** | **Подход за признаване** |
| --- | --- |
| Нетна печалба от продажба на имоти, машини и съоръжения | Печалбите или загубите, възникващи при отписването на имот, машина, съоръжение или нематериален актив, в резултат на продажба, се включват в печалбата или загубата, когато активът бъде отписан. Активът се отписва в момента, в който е прехвърлен контрола върху продавания актив. |
| Приход от преоценка на имоти, машини и съоръжения | Приход от преоценки се отчитат като приход до размер на начислени преди това разходи. |
| Приходи от наеми | Наемният доход от договори за оперативен лизинг се признава като доход по линейния метод за срока на лизинговия договор, освен в случаите, в които ръководството на Дружеството прецени, че друга системна база отразява по-точно времевия модел, при чието използване е намалена извлечената полза от наетия актив. |
| Излишъци на активи и ликвидация на активи | Приходите от излишъци на активи се признават в момента на установяване на излишъците. |
| Приходи от финансиране | Когато дарението (финансирането) е свързано с разходна позиция, то се признава като приход за периодите, необходими за съпоставянето му на систематична база с разходите, които то е предвидено да компенсира. Когато дарението (финансирането) е свързано с актив, то се представя като пасив и се включва в доходите през периода на полезния живот на свързания с него актив. |
| Приходи от застрахователни събития | Приходът се признава, когато се установи правото на Дружеството да получи плащането. |
| Приходи от неустойки | Приходът се признава, когато се установи правото на Дружеството да получи плащането. |
| Приходи от отписване на задължения | Приходите от отписване на задължения се признават, когато изтече срокът на задължението или кредиторът се откаже от правата си. |

# Оперативни разходи

Оперативните разходи се признават в печалбата или загубата при ползването на услугите или на датата на възникването им.

# 4.5.1. Разходи за електрическа енергия

Себестойността на произведената електроенергия се формира от условно-постоянните разходи за основната дейност, които включват:

* разходи за материали;
* разходи за външни услуги;
* разходи за заплати и осигуровки;
* разходи за амортизация;
* разходи за транспорт;
* други разходи.

# Разходи за лихви и разходи по заеми

Разходите за лихви се отчитат текущо по метода на ефективния лихвен процент.

Разходите по заеми основно представляват лихви по заемите на Дружеството. Всички разходи по заеми, които директно могат да бъдат отнесени към закупуването, строителството или производството на един отговарящ на условията актив, се капитализират през периода, в който се очаква активът да бъде завършен и приведен в готовност за използване или продажба.

Останалите разходи по заеми следва да се признават като разход за периода, в който са възникнали, в отчета за печалбата или загубата и другия всеобхватен доход на ред „Финансови разходи”.

# Нематериални активи

Нематериалните активи се отчитат по цена на придобиване, включваща всички платени мита, невъзстановими данъци и направените преки разходи във връзка с подготовка на актива за експлоатация.

Последващото оценяване се извършва по цена на придобиване, намалена с натрупаните амортизации и загуби от обезценка. Направените обезценки се отчитат като разход и се признават в отчета за печалбата или загубата и другия всеобхватен доход за съответния период.

Последващите разходи, които възникват във връзка с нематериалните активи след първоначалното им признаване, се признават в отчета за печалбата или загубата и другия всеобхватен доход за периода на тяхното възникване, освен ако благодарение на тях активът може да генерира повече от първоначално предвидените бъдещи икономически ползи и когато тези разходи могат надеждно да бъдат оценени и отнесени към актива. Ако тези условия са изпълнени, разходите се добавят към себестойността на актива.

Остатъчната стойност и полезният живот на нематериалните активи се преценяват от ръководството към всяка отчетна дата.

Амортизацията се изчислява, като се използва линейният метод върху оценения полезен срок на годност на отделните активи, както следва:

* Лицензи за срока на лиценза
* Софтуер 2-5 години
* Енергийни сервитути 25 години

Разходите за амортизация са включени в отчета за печалбата или загубата и другия всеобхватен доход на ред „Разходи за амортизация на нефинансови активи”.

Печалбата или загубата от продажбата на нематериални активи се определя като разлика между постъпленията от продажбата и балансовата стойност на активите и се отразява в отчета за печалбата или загубата и другия всеобхватен доход на ред „Печалба/(Загуба) от продажба на нетекущи активи”.

Избраният праг на същественост за нематериалните активи на Дружеството е в размер на 700.00 лв.

# Имоти, машини и съоръжения

# Имотите, машините и съоръженията се оценяват първоначално по себестойност, включваща цената на придобиване, както и всички преки разходи за привеждането на актива в работно състояние.

Последващата им оценка след първоначално признаване се прилага по отношение на цял клас еднотипни активи, както следва:

| **№** | **Клас имоти, машини и съоръжения** | **Модел за последваща оценка** |
| --- | --- | --- |
| 1 | Сгради и конструкции |  |
|  | * масивни | Модел на преоценка |
|  | * немасивни | Цена на придобиване |
| 2 | Машини, съоръжения и оборудване | Модел на преоценка |
| 3 | Транспортни средства | Цена на придобиване |
| 4 | Компютърни системи | Цена на придобиване |
| 5 | Обзавеждане и стопански инвентар | Цена на придобиване |
| 6 | Други имоти, машини и съоръжения | Цена на придобиване |

Имоти, машини и съоръжения, които се отчитат по модела на преоценката, се оценяват последващо по преоценена стойност, която е равна на справедливата стойност към датата на преоценката, намалена с натрупаните впоследствие амортизации и загуби от обезценка. Направените преоценки се представят в отчета за печалбата или загубата и другия всеобхватен доход и се отчитат за сметка на собствения капитал (преоценъчен резерв), ако не се предхождат от начислени преди това разходи. При продажба или отписване на преоценения актив останалият преоценъчен резерв се отразява за сметка на неразпределената печалба.

Преоценките се извършват при спазване на следната периодичност на преоценката:

* когато справедливата стойност на активите търпи само незначителни промени, преоценката се прави на всеки три години;
* когато справедливата стойност на имоти, машини и съоръжения се променя съществено на по-кратки интервали от време, преоценката им се извършва на по-кратки интервали от време, така че балансовата стойност на актива да не се различава съществено от справедливата му стойност.

Честотата на последващите преоценки на имоти, машини и съоръжения при прилагане на модела на преоценка зависи от това дали балансовата стойност съществено се различава от справедливата стойност на даден преоценен актив към края на отчетния период. В тази връзка, при извършване на годишната инвентаризация в края на отчетния период (края на финансовата година) Дружеството преглежда имоти, машини и съоръжения за индикации, че тяхната балансова стойност значително се различава от справедливата им стойност.

Като съществено отклонение се приема отклонение на балансовата стойност от справедливата стойност на актива към дата на изготвяне на финансовия отчет с над 5%. Съществено е отклонението и ако то е под 5%, но разликата между балансовата стойност и справедливата стойност като кумулативна величина на имоти, машини и съоръжения е съществена за целите на изготвяне на финансовия отчет.

Имоти, машини и съоръжения, които не се отчитат по модела на преоценка, се оценяват последващо по цена на придобиване, намалена с натрупаните амортизации и загуби от обезценка. Направените обезценки се отчитат като разход и се признават в отчета за печалбата или загубата и другия всеобхватен доход за съответния период.

Последващите разходи, свързани с определен актив от имоти, машини и съоръжения, се прибавят към балансовата сума на актива, когато е вероятно Дружеството да има икономически ползи, надвишаващи първоначално оценената ефективност на съществуващия актив. Всички други последващи разходи се признават за разход за периода, в който са направени.

Остатъчната стойност и полезният живот на имоти, машини и съоръжения се преценяват от ръководството към всяка отчетна дата.

Имоти, машини и съоръжения, придобити при условията на финансов лизинг, се амортизират на база на очаквания полезен срок на годност, определен посредством сравнение с подобни собствени активи на Дружеството, или на база на лизинговия договор, ако неговият срок е по-кратък.

Амортизацията на имоти, машини и съоръжения се изчислява, като се използва линейният метод върху оценения полезен живот на отделните групи активи, както следва:

* Сгради 10-25 години
* Машини, съоръжения и оборудване 5-25 години
* Автомобили 5-15 години
* Компютърна техника 2-5 години

Печалбата или загубата от продажбата на имоти, машини и съоръжения се определя като разлика между постъпленията от продажбата и балансовата стойност на актива и се признава в отчета за печалбата или загубата и другия всеобхватен доход на ред „Печалба/ (Загуба) от продажба на нетекущи активи”.

Избраният праг на същественост за имотите, машините и съоръженията на Дружеството е в размер на 700.00 лв.

# Отчитане на лизинговите договори

Всички лизингови договори, които не отговарят на критериите за финансов лизинг, се считат за оперативни лизингови договори. Плащанията по оперативен лизингов договор се признават като разходи по линейния метод за срока на споразумението. Разходите, свързани с оперативния лизинг, напр. разходи за поддръжка и застраховки, се признават в печалбата или загубата в момента на възникването им.

Оперативните лизингови плащания се признават като разход по линейния метод. Разходи, свързани с поддръжката и застраховката, се отразяват като разходи в отчета за печалбата или загубата и другия всеобхватен доход към момента на възникването им.

# Тестове за обезценка на нематериални активи и имоти, машини и съоръжения

При изчисляване размера на обезценката Дружеството дефинира най-малката разграничима група активи, за която могат да бъдат определени самостоятелни парични потоци (единица, генерираща парични потоци). В резултат на това някои от активите подлежат на тест за обезценка на индивидуална база, а други – на база на единица, генерираща парични потоци.

Всички активи и единици, генериращи парични потоци, се тестват за обезценка поне веднъж годишно. Всички други отделни активи или единици, генериращи парични потоци, се тестват за обезценка, когато събития или промяна в обстоятелствата индикират, че тяхната балансова стойност не може да бъде възстановена.

За загуба от обезценка се признава сумата, с която балансовата стойност на даден актив или единица, генерираща парични потоци, превишава възстановимата им стойност, която е по-високата от справедливата стойност, намалена с разходите по продажба на даден актив, и неговата стойност в употреба. За да определи стойността в употреба, ръководството на Дружеството изчислява очакваните бъдещи парични потоци за всяка единица, генерираща парични потоци, и определя подходящия дисконтов фактор с цел калкулиране на настоящата стойност на тези парични потоци. Данните, използвани при тестването за обезценка, се базират на последния одобрен бюджет на Дружеството, коригиран при необходимост с цел елиминиране на ефекта от бъдещи реорганизации и значителни подобрения на активи. Дисконтовите фактори се определят за всяка отделна единица, генерираща парични потоци, и отразяват съответния им рисков профил, оценен от ръководството на Дружеството.

Загубите от обезценка на единица, генерираща парични потоци, се посочват в намаление на балансовата сума на активите от тази единица. За всички активи на Дружеството ръководството преценява последващо дали съществуват индикации за това, че загубата от обезценка, призната в предходни години, може вече да не съществува или да е намалена. Обезценка, призната в предходен период, се възстановява, ако възстановимата стойност на единицата, генерираща парични потоци, надвишава нейната балансова стойност.

# Финансови инструменти

**А. Счетоводна политика, приложима до 31 декември 2017 г.**

Финансовите активи и пасиви се признават, когато Дружеството стане страна по договорни споразумения, включващи финансови инструменти.

Финансов актив се отписва, когато се загуби контрол върху договорните права, които съставляват финансовия актив, т.е. когато са изтекли правата за получаване на парични потоци или е прехвърлена значимата част от рисковете и изгодите от собствеността.

Финансов пасив се отписва при неговото погасяване, изплащане, при анулиране на сделката или при изтичане на давностния срок.

При първоначално признаване на финансов актив и финансов пасив Дружеството ги оценява по справедлива стойност плюс разходите по транзакцията с изключение на финансовите активи и пасиви, отчитани по справедлива стойност в печалбата или загубата, които се признават първоначално по справедлива стойност.

Финансовите активи се признават на датата на уреждането.

Финансовите активи и финансовите пасиви се оценяват последващо, както е посочено по-долу.

# Финансови активи

С цел последващо оценяване на финансовите активи, с изключение на хеджиращите инструменти, те се класифицират в следните категории:

* кредити и вземания;
* финансови активи, отчитани по справедлива стойност в печалбата или загубата;
* инвестиции, държани до падеж;
* финансови активи на разположение за продажба.

Финансовите активи се разпределят към отделните категории в зависимост от целта, с която са придобити. Категорията на даден финансов инструмент определя метода му на оценяване и дали приходите и разходите се отразяват в печалбата или загубата или в другия всеобхватен доход на Дружеството. Всички финансови активи с изключение на тези, отчитани по справедлива стойност в печалбата или загубата, подлежат на тест за обезценка към датата на финансовия отчет. Финансовите активи се обезценяват, когато съществуват обективни доказателства за това. Прилагат се различни критерии за определяне на загубата от обезценка в зависимост от категорията на финансовите активи, както е описано по-долу.

Всички приходи и разходи, свързани с притежаването на финансови инструменти, се отразяват в печалбата или загубата при получаването им, независимо от това как се оценява балансовата стойност на финансовия актив, за който се отнасят, и се представят в отчета за печалбата или загубата и другия всеобхватен доход на редове „Финансови разходи”, или „Финансови приходи”, с изключение на загубата от обезценка на търговски вземания, която се представя на ред „Други разходи”.

**Кредити и вземания**

Кредити и вземания, възникнали първоначално в Дружеството, са недеривативни финансови инструменти с фиксирани плащания, които не се търгуват на активен пазар. Кредитите и вземанията последващо се оценяват по амортизирана стойност, като се използва методът на ефективната лихва, намалена с размера на обезценката. Всяка промяна в стойността им се отразява в печалбата или загубата за текущия период. Парите и паричните еквиваленти, търговските и по-голямата част от други вземания на Дружеството спадат към тази категория финансови инструменти. Дисконтиране не се извършва, когато ефектът от него е незначителен.

Значими вземания се тестват за обезценка по отделно, когато са просрочени към датата на финансовия отчет или когато съществуват обективни доказателства, че контрагентът няма да изпълни задълженията си. Всички други вземания се тестват за обезценка по групи, които се определят в зависимост от индустрията и региона на контрагента, както и от други кредитни рискове, ако съществуват такива. В този случай процентът на обезценката се определя на базата на исторически данни относно непогасени задължения на контрагенти за всяка идентифицирана група. Загубата от обезценка на търговските вземания се представя в отчета за печалбата или загубата и другия всеобхватен доход на ред „Обезценка и възстановена обезценка на финансови активи”.

## Финансови пасиви

Финансовите пасиви на Дружеството включват търговски заеми, търговски и други задължения.

Финансовите пасиви се признават, когато съществува договорно задължение за плащане на парични суми или друг финансов актив на друго предприятие или договорно задължение за размяна на финансови инструменти с друго предприятие при потенциално неблагоприятни условия. Всички разходи, свързани с лихви, и промени в справедливата стойност на финансови инструменти, ако има такива, се признават в печалбата или загубата на ред „Финансови разходи” или „Финансови приходи”.

Финансовите пасиви се оценяват последващо по амортизирана стойност, като се използва методът на ефективната лихва, с изключение на финансови инструменти, държани за търгуване или определени за оценяване по справедлива стойност в печалбата или загубата, които се оценяват по справедлива стойност с отчитане на промените в печалбата или загубата.

Търговските задължения се признават първоначално по номинални стойности и впоследствие се оценяват по амортизирана стойност, намалена с плащания по уреждане на задължението.

Дивидентите, платими на едноличния акционер, се признават, когато те са одобрени с решение на едноличния собственик.

**Б. Счетоводна политика, приложима от 1 януари 2018 г.**

Финансов инструмент е всеки договор, който поражда финансов актив на едно предприятие и финансов пасив или инструмент на собствения капитал на друго предприятие.

Финансов актив е всеки актив, който е представлява: парични средства, капиталов инструмент на друго предприятие, договорно право да се получат или разменят при потенциално благоприятни условия парични средства или финансови инструменти с друго предприятие, както и договор, който ще бъде уреден с инструменти на собствения капитал на Дружеството и е недериватив, при който то може или ще получи променлив брой от своите капиталови инструменти, или дериватив, който може или ще бъде уреден, чрез размяна на фиксирана сума парични средства или друг финансов активи, срещу фиксиран брой собствени капиталови инструменти.

Финансов пасив е всеки пасив, които представлява: договорно право да се предоставят или разменят при потенциално неблагоприятни условия парични средства или финансови инструменти с друго предприятие, както и договор, който ще бъде уреден с инструменти на собствения капитал на издателя и е недериватив, при който Дружеството може или ще получи променлив брой от капиталовите инструменти на предприятието, или дериватив, който може или ще бъде уреден, по начин, различен от размяна на фиксирана сума парични средства или друг финансов активи, срещу фиксиран брой капиталови инструменти на предприятието.

# Финансови активи

*Първоначално признаване и класификация*

Дружеството първоначално признава финансов актив в момента, в който стане страна по договорно споразумение, и го класифицира съгласно бизнес модела за управление на финансови активи и характеристиките на договорените парични потоци.

Дружеството класифицира своите финансови активи, съобразно последващото им оценяване в три категории: „финансови активи, оценявани по амортизирана стойност“, „финансови активи, оценявани по справедлива стойност през друг всеобхватен доход“, или „финансови активи, оценявани по справедлива стойност пред печалба или загуба“, както това е уместно, съгласно договорните условия по инструментите и установените бизнес модели в Дружеството, в съответствие с МСФО 9.

Бизнес моделът на Дружеството за управление на финансови активи се отнася до начина, по който управлява финансовите си активи, за да генерира парични потоци. Бизнес моделът определя дали паричните потоци ще бъдат резултат от събирането на договорните парични потоци, продажбата на финансовите активи или и двете.

Ръководството на Дружеството е преценило, че финансовите активи представляващи парични средства в банки, търговски вземания, други вземания, съдебни и присъдени вземания и вземания от свързани лица, се държат от Дружеството с цел получаване на договорените парични потоци и се очаква да доведат до парични потоци, представляващи единствено плащания на главница и лихви (прилаган бизнес модел). Тези финансови активи се класифицират и оценяват последващо по амортизирана стойност.

*Първоначално оценяване*

Първоначално всички финансови активи, с изключение на търговските вземания, се оценяват по тяхната справедлива стойност, плюс преките разходи по транзакцията, в случай, че не се отчитат по справедлива стойност в печалбата или загубата, когато се признават първоначално нето от разходите по сделката. Търговските вземания, които не съдържат съществен компонент на финансиране и за които Дружеството прилага практически целесъобразната мярка по МСФО 15 в това отношение, се оценяват първоначално по съответната цената на сделката, в съответствие с МСФО 15.

*Последващо оценяване и представяне*

За целите на последващото оценяване и представяне финансовите активи се класифицират в една от следните категории: „финансови активи, оценявани по амортизирана стойност“ (дългови инструменти), „финансови активи, оценявани по справедлива стойност през друг всеобхватен доход с рекласифициране на натрупаните печалби и загуби (дългови инструменти), „финансови активи, определени по справедлива стойност през друг всеобхватен доход, без рекласифициране на натрупани печалби и загуби при отписване“ (капиталови инструменти) или „финансови активи, оценявани по справедлива стойност в печалбата или загубата“ (дългови и капиталови инструменти).

*Финансови активи по амортизирана стойност (дългови инструменти)*

Тази категория включва парични средства в банки, търговски вземания, други вземания, съдебни и присъдени вземания и вземания от свързани лица и предоставени заеми. Тази категория финансови активи е най-съществена за Дружеството.

Дружеството оценява и измерва финансовите активи по амортизирана стойност, ако са изпълнени и двете от следните условия:

* Финансовият актив се държи в рамките на бизнес модел с цел да се държат финансови активи с цел събиране на договорни парични потоци;
* Договорените условия на финансовия актив водят до определени дати на паричните потоци, които са единствено плащания на главници и лихви върху неизплатената главница.

Последващото оценяване се извършва, по метода на „ефективната лихва“, чрез който приходите от лихви се изчисляват, като ефективният лихвен процент се прилага към брутната балансова стойност на инструментите. За закупени или създадени активи, с първоначална кредитна обезценка и такива с призната впоследствие кредитна обезценка, се прилага, съответно, коригирания за кредитни загуби ефективен лихвен процент и ефективния лихвен процент, но по амортизираната стойност на актива.

Финансовите активи в тази категория се подлагат на преглед за обезценка към датата на всеки финансов отчет на Дружеството, като промените се отразяват в печалбата или загубата.

Печалбите и загубите се признават в печалбата или загубата, когато активът бъде отписан, променен или обезценен.

*Финансови активи, отчитани по справедлива стойност през друг всеобхватен доход (капиталови инструменти)*

При първоначално признаване Дружеството класифицира инвестициите в капиталови инструменти в тази категория когато отговарят на определението за собствен капитал съгласно МСС 32 „Финансови инструменти: Представяне“ и не се държат за търгуване.

Последващото оценяване на тази категория инструменти се извършва по справедлива стойност, като промените се признават в друг всеобхватен доход. Справедливите стойности се определят въз основа на котирани цени на активен пазар, а когато няма такъв на база техники за оценяване, обикновено анализ на дисконтираните парични потоци.

Печалбите или загубите от тези финансови активи никога не се рекласифицират в печалбата или загубата. Дивидентите се признават в статия „финансови приходи“ в отчета за печалбата или загубата и другия всеобхватен доход, когато правото на плащане е установено. Капиталовите инструменти, определени по справедлива стойност в друг всеобхватен доход, не подлежат на обезценка.

*Финансови активи по справедлива стойност през печалбата или загубата*

Дружеството оценява всички останали финансови активи, различни от тези, които са определени като оценявани по амортизирана стойност или по справедлива стойност през друг всеобхватен доход, по справедлива стойност през печалбата и загубата.

В случай, че по този начин се елиминирала или намалява значително несъответствието в оценяването или признаването на даден финансов актив, което би произтекло от признаване на резултати и промени въз основа на различни бази, Дружеството може да приложи изключенията, съгласно МСФО 9 и при първоначално признаване да неотменимо да определи финансов актив, като оценяван по справедлива стойност през печалбата и загуба, вкл. договори за доставка на нефинансова позиция. Такива финансови активи се представят в пояснителните приложения към финансовия отчет отделно от другите инструменти, за които задължително се прилага този подход на оценяване.

*Отписване*

Финансов актив (или, където е приложимо, част от финансов актив или част от група подобни финансови активи) се отписват в случаи когато договорните права върху паричните потоци от актива са изтекли или Дружеството е прехвърлило правата си за получаване на парични потоци от актива или е поело задължението да изплати изцяло получените парични потоци без съществено забавяне на трета страна по споразумение "прехвърляне".

При отписване на финансов актив в неговата цялост разликата между 1) балансовата стойност (измерена към датата на отписване) и 2) полученото възнаграждение (включително всеки нов актив, получен без новото поемане на нов пасив), се признават в печалбата или загубата.

Когато Дружеството е прехвърлило правата си за получаване на парични потоци от актив или е сключила споразумение за прехвърляне, то оценява дали и в каква степен са запазени рисковете и ползите от собствеността. Когато нито прехвърли, нито запази съществено всички рискове и ползи от актива, нито прехвърли контрола върху актива, Дружеството продължава да признава прехвърления актив до степента на продължаващото му участие. В този случай Дружеството признава свързан пасив. Прехвърленият актив и свързаният с него пасив се оценяват на база, която отразява правата и задълженията, които Дружеството е запазило.

***Обезценка на финансови активи***

Дружеството признава провизии за очаквани кредитни загуби за всички дългови инструменти, които не се отчитат по справедлива стойност в печалбата или загубата, като прилага подход, представен в таблицата по долу:

|  |  |  |  |
| --- | --- | --- | --- |
|  | **Тип на финансовия актив** | **Категория по МСФО 9** | **Подход за обезценка** |
| 1 | Краткосрочни търговски вземания | Дългови инструменти, оценявани по амортизирана стойност | Опростен подход |
| 2 | Търговски вземания с компонент на финансиране | Дългови инструменти, оценявани по амортизирана стойност | Стандартизиран подход |
| 3 | Краткосрочни вземания от свързани лица | Дългови инструменти, оценявани по амортизирана стойност | Опростен подход |
| 4 | Вземания от свързани лица с компонент на финансиране | Дългови инструменти, оценявани по амортизирана стойност | Стандартизиран подход |
| 5 | Вземания по предоставени заеми | Дългови инструменти, оценявани по амортизирана стойност | Стандартизиран подход |
| 6 | Парични средства и еквиваленти | Дългови инструменти, оценявани по амортизирана стойност | Стандартизиран подход |
| 7 | Други финансови, съдебни и присъдени вземания | Дългови инструменти, оценявани по амортизирана стойност | Опростен подход |

Очакваните кредитни загуби представляват вероятностно претеглена оценка на кредитните загуби (т.е. сегашната стойност на всеки недостиг на пари) за очаквания срок на финансовия инструмент. Паричен дефицит е разликата между паричните потоци, дължими на Дружеството в съответствие с договора, и паричните потоци, които Дружеството очаква да получи. Тъй като очакваните кредитни загуби отчитат размера и сроковете на плащанията, очаквана кредитна загуба се признава дори ако Дружеството очаква активът да бъде изплатен изцяло, но по-късно от срока, в който се дължи плащането.

Обезценката и загубите по финансовите инструменти се разглеждат на три етапа – на първите два като очаквани кредитни загуби за загуби, които могат да възникнат в резултат на неизпълнение, а на третия като кредитна обезценка (загуба), вече въз основа на доказателства за потенциално или фактическо неизпълнение по инструментите.

Очакваните кредитни загуби за експозиции, за които не е налице значително увеличение на кредитния риск спрямо първоначалното признаване, се признават за кредитни загуби, които е възможно да възникнат в резултат на събития по неизпълнение през следващите 12 месеца. За кредитни експозиции, за които е налице значително увеличение на кредитния риск след първоначалното признаване, се изисква корекция на загубата за очакваните кредитни загуби спрямо оставащия живот на експозицията, независимо от времето на неизпълнението (ОКЗ за целия срок на инструмента).

**За търговските вземания и активите по договори, произтичащи от сделки в обхвата на МСФО 15,** които не съдържат съществен компонент на финансиране Дружеството прилага опростен подход в съответствие с МСФО 9, като признава провизия за загуба от обезценка за очаквани кредитни загуби въз основа на очакваната кредитна загуба за целия срок на вземанията към всяка отчетна дата. Дружеството прилага матрица, чрез която се изчисляват очакваните кредитни загуби по търговски вземания. Вземанията се категоризират по просрочие и се групират по вид и клиентски сегменти с различни модели на кредитни загуби.

За изходни данни относно търговските вземания, Дружеството използва натрупания си опит в областта на кредитните загуби по такива инструменти, за да оцени очакваните кредитни загуби. Ползваните исторически данни са за периоди от 3 до 5 години назад, групирани по вида и съответните модели на клиентски сегменти, и коригирани с прогнозни фактори, специфични за длъжниците и за съответната индустрия.

**За парични средства в банки** Дружеството признава обезценка за очаквани кредитни загуби като прилага стандартизирания подход, като за определяне на загубата от неизпълнение в параметрите на модела се използва кредитният рейтинг на финансовите институции, в които Дружеството е депозирало паричните си средства.

Към всяка отчетна дата Дружеството определя стойността на обезценката за всеки инструмент в размер, равен на очакваните загуби през целия живот, ако кредитният риск за този финансов инструмент се е увеличил значително от момента на първоначалното признаване.

В случай, че към отчетната дата, кредитният риск върху даден финансов инструмент не се е увеличил значително спрямо момента на първоначалното признаване, обезценката за този финансов инструмент е в размер равен на очакваните 12-месечни кредитни загуби.

# Финансови пасиви

***Първоначално признаване, класификация и оценка***

Дружеството признава в отчета за финансовото си състояние финансов пасив само когато стане страна по договорни клаузи на финансовия инструмент.

При първоначално им признаване финансовите пасиви се класифицират като: „финансови пасиви, оценявани впоследствие по амортизирана стойност“ (заеми и привлечени средства, търговски и други задължения) или като „финансови пасиви, оценявани по справедлива стойност през печалба или загубата“.

Първоначалното признаване става на датата на уреждане и се извършва по справедлива стойност плюс, в случай на финансови пасиви, които не се отчитат по справедлива стойност в печалбата или загубата разходи, директно относими към придобиването или издаването на финансовия пасив. Таксите за управление на получените заеми се разсрочват за периода на ползване на заемите, чрез използване на метода на ефективния лихвен процент и се включват в амортизираната стойност на заемите.

Финансовите пасиви на Дружеството включват получени търговски заеми и търговски и други задължения.

Според срока им на погасяване финансовите пасиви се класифицират на дългосрочни и краткосрочни.

***Последващо оценяване***

Последващата оценка на финансовите пасиви зависи от тяхната класификация, както е описано по-долу:

*Финансови пасиви, отчитани по справедлива стойност в печалбата или загубата*

Финансовите пасиви, отчитани по справедлива стойност в печалбата или загубата, включват финансови пасиви, държани за търгуване, и финансови пасиви, определени при първоначалното им признаване по справедлива стойност в печалбата или загубата.

Финансовите пасиви се класифицират като държани за търгуване, ако са направени с цел обратно изкупуване в близко бъдеще.

Печалбите или загубите от пасиви, държани за търгуване, се признават в отчета за печалбата или загубата и другия всеобхватен доход.

Финансовите пасиви, определени при първоначалното им признаване по справедлива стойност в печалбата или загубата, се определят на първоначалната дата на признаване и само ако са изпълнени критериите в МСФО 9.

Дружеството не е определило финансови пасиви като отчитан по справедлива стойност в печалбата или загубата.

*Финансови пасиви, оценявани по амортизирана стойност*

Категория „финансови пасиви, отчитани по амортизирана стойност“ включва получени заеми, търговски задължения и други задължения, при които дружеството е станало страна по договор или споразумение и които следва да бъдат уредени в нетно парични средства. Тази категория е с най-съществен дял за финансовите инструменти на Дружеството и за него като цяло.

Получените заеми са временно привлечени средства срещу престация от български или чуждестранни банки и други финансови институции, търговски заеми и др.

Банковите заеми са взети с цел дългосрочно подпомагане на дейността на Дружеството. Те са отразени в отчета за финансовото състояние на Дружеството, нетно от разходите по получаването на заемите. Преки разходи по сделката се отнасят в отчета за печалбата или загубата и другия всеобхватен доход на принципа на начислението, като се използва методът на ефективния лихвен процент, и се прибавят към преносната стойност на финансовия пасив до степента, в която те не се уреждат към края на периода, в който са възникнали.

Финансовите пасиви се оценяват последващо по амортизирана стойност, като се използва методът на ефективната лихва. Амортизираната стойност се изчислява, като се вземе предвид всяка отстъпка или премия при придобиването, също такси или разходи, които са неразделна част от ефективния лихвен процент. Разходите (изчислени чрез използването на метода на ефективната лихва) се включва като финансови разходи в отчета за печалбата или загубата и други всеобхватен доход на ред „Финансови разходи”.

За финансовите пасиви, които се отчитат по амортизирана стойност, печалбата или загубата се признава в печалбата или загубата за периода, когато финансовият актив или финансовият пасив се отписва или обезценява и чрез процеса на амортизиране.

Търговските задължения се признават първоначално по номинална стойност и впоследствие се оценяват по амортизирана стойност, намалена с плащания по уреждане на задължението.

Дивидентите, платими на едноличния акционер, се признават, когато дивидентите са одобрени на Общото събрание.

*Отписване*

Дружеството отписва финансов пасив само когато уреди (изпълни) задължението, изтече срокът на задължението или кредиторът се откаже от правата си.

Когато съществуващ финансов пасив е заменен от друг от същия заемодател при съществено различни условия или условията на съществуващо задължение са съществено променени, такава размяна или промяна се третира като отписване на първоначалното задължение и признаване на нов пасив. Разликата в съответните балансови стойности се признава в отчета за печалбата или загубата.

Разликата между балансовата стойност на финансовия пасив, уреден или прехвърлен на друга страна, и заплатеното за уреждането, включително пари и прехвърляне на непарични активи, се признава в печалби и загуби за периода.

*Компенсиране на финансови инструменти*

Финансовите активи и финансовите пасиви се компенсират, а нетната сума се отчита в отчета за финансовото състояние, ако има действащо законно право да се компенсират признатите суми и Дружеството има намерение да се уреди на нетна основа, да се реализират активите и уреждат пасивите едновременно.

# Материални запаси

Материалните запаси включват материали. В себестойността на материалните запаси се включват директните разходи по закупуването им и други преки разходи, свързани с доставката им. Финансовите разходи не се включват в стойността на материалните запаси. Към края на всеки отчетен период материалните запаси се оценяват по по-ниската от себестойността им и тяхната нетна реализуема стойност. Сумата на всяка обезценка на материалните запаси до нетната им реализуема стойност се признава като разход за периода на обезценката.

Нетната реализуема стойност представлява очакваната продажна цена на материалните запаси, намалена с очакваните разходи по продажбата. В случай, че материалните запаси са били вече обезценени до нетната им реализуема стойност и в последващ отчетен период се окаже, че условията довели до обезценката не са вече налице, то се възприема новата им нетна реализуема стойност. Сумата на възстановяването може да бъде само до размера на балансовата стойност на материалните запаси преди обезценката. Сумата на обратно възстановяване на стойността на материалните запаси се отчита като намаление на разходите за материали за периода, в който възниква възстановяването.

Дружеството определя разходите за материални запаси, като използва метода средно претеглена стойност.

При продажба на материалните запаси тяхната балансова стойност се признава като разход в периода, в който е признат съответният приход.

# Данъци върху дохода

Разходите за данъци, признати в печалбата или загубата, включват сумата на отсрочените и текущи данъци, които не са признати в другия всеобхватен доход или директно в собствения капитал.

Текущите данъчни активи и/или пасиви представляват тези задължения към или вземания от данъчните институции, отнасящи се за текущи или предходни отчетни периоди, които не са платени към датата на финансовия отчет. Текущият данък е дължим върху облагаемия доход, който се различава от печалбата или загубата във финансовите отчети. Изчисляването на текущия данък е базиран на данъчните ставки и на данъчните закони, които са в сила към края на отчетния период.

Отсрочените данъци се изчисляват по пасивния метод за всички временни разлики между балансовата стойност на активите и пасивите и тяхната данъчна основа. Отсрочен данък не се предвижда при първоначалното признаване на актив или пасив, освен ако съответната транзакция не засяга данъчната или счетоводната печалба.

Отсрочените данъчни активи и пасиви не се дисконтират. При тяхното изчисление се използват данъчни ставки, които се очаква да бъдат приложими за периода на реализацията им, при условие че те са влезли в сила или е сигурно, че ще влезнат в сила, към края на отчетния период.

Отсрочените данъчни пасиви се признават в пълен размер.

Отсрочени данъчни активи се признават, само ако съществува вероятност те да бъдат усвоени чрез бъдещи облагаеми доходи.

Отсрочени данъчни активи и пасиви се компенсират, само когато Дружеството има право и намерение да компенсира текущите данъчни активи или пасиви от същата данъчна институция.

Промяната в отсрочените данъчни активи или пасиви се признава като компонент от данъчния приход или разход в печалбата или загубата, освен ако те не са свързвани с позиции, признати в другия всеобхватен доход или директно в собствения капитал, при което съответният отсрочен данък се признава в другия всеобхватен доход или в собствения капитал.

# Пари и парични еквиваленти

Парите и паричните еквиваленти се състоят от наличните пари в брой и парични средства по банкови сметки.

Паричните средства и еквиваленти в банки се представят последващо по амортизирана стойност намалена с натрупаната обезценка за очаквани кредитни загуби.

# Собствен капитал и резерви

Акционерният капитал на Дружеството отразява номиналната стойност на емитираните акции.

Законовите резерви са формирани от разпределение на печалбата съгласно изискванията на Търговския закон.

Преоценъчният резерв на нефинансови активи е формиран от разликата между балансовата и справедливата стойност на активи от имоти, машини и съоръжения към датата на преоценка, намалена със съответстващия й отсрочен данъчен пасив. Представен е в отчета за финансовото състояние нетно от данъци.

Другите резерви са формирани от разпределение на печалбата съгласно решения на едноличния акционер.

Неразпределените печалби включват текущия финансов резултат и натрупаните печалби от минали години.

Задълженията за плащане на дивиденти на едноличния акционер се включват на ред „Задължения към свързани лица” в отчета за финансовото състояние, когато дивидентите са одобрени за разпределение от акционера преди края на отчетния период.

# Пенсионни и краткосрочни възнаграждения на служителите

Дружеството отчита краткосрочни задължения по компенсируеми отпуски, възникнали поради неизползван платен годишен отпуск в случаите, в които се очаква той да бъдат ползван в рамките на 12 месеца след датата на отчетния период, през който наетите лица са положили труда, свързан с тези отпуски. Краткосрочните задължения към персонала включват надници, заплати и социални осигуровки.

Съгласно чл. 222, ал. 3 от Кодекса на труда и Колективния трудов договор (КТД), Дружеството като работодател е задължено да изплати определен брой брутни месечни заплати на своите служители при пенсиониране в зависимост от прослуженото време и категорията труд, както следва:

Съгласно чл. 222, ал. 3 от КТ, след като работникът или служителят е придобил право на пенсия за осигурителен стаж и възраст, независимо от основанието за прекратяване, Дружеството е задължено да му изплати еднократно обезщетение в размер на брутното му трудово възнаграждение за срок от два месеца. В случай,че работникът или служителят е работил в Дружеството през последните десет години от трудовият му стаж, има право на обезщетение в размер на брутното му трудово възнаграждение за срок от шест месеца.

При прекратяване на трудовото правоотношение на основание чл.325, ал. 1, т. 9 и чл. 327, ал. 1, т. 1 от Кодекса на труда и при условие, че през последните пет години не е получавал обезщетение на това основание, работникът или служителят има право на обезщетение по чл. 222, ал. 2 от Кодекса на труда в размер на брутното му трудово възнаграждение, ако има трудов стаж във „ВЕЦ Козлодуй“ ЕАД, преди освобождаването си, както следва:

* до 5 години – за срок от 2 месеца;
* над 5 години – за срок от 4 месеца.

Дружеството е начислило правно задължение за изплащане на обезщетения на наетите лица при пенсиониране в съответствие с изискванията на МСС 19 „Доходи на наети лица” на база на прогнозирани плащания за следващите пет години, дисконтирани към настоящия момент с дългосрочен лихвен процент на безрискови ценни книжа.

Към 31 декември 2018 г. Дружеството не е начислявало провизия за пенсии, тъй като няма служители, които следва да се пенсионират в краткосрочен и средносрочен план.

Краткосрочните доходи на служителите, включително и полагаемите се отпуски, са включени в текущите пасиви на ред „Задължения към персонала” по недисконтирана стойност, която Дружеството очаква да изплати.

# Финансирания (правителствени дарения)

Финансиранията представляват безвъзмездна помощ, предоставена от държавата (правителството, държавните агенции и подобни органи, които могат да бъдат местни, национални или международни), отговарящи на определението за правителствени дарения съгласно МСС 20 „Отчитане на правителствени дарения и оповестяване на държавни помощи“.

Правителствените дарения се признават в отчета за финансовото състояние на Дружеството, когато има достатъчна сигурност, че Дружеството ще изпълни условията, свързани с тях, и дарението е получено. Финансиранията за текуща дейност се признават на систематична база в периодите, в които се признават разходите, които те следва да компенсират.

Финансиранията за придобиване на нетекущи активи се представят като приходи за бъдещи периоди и се признават в печалбата или загубата на систематична база за полезния живот на съответния актив.

Непарични правителствени дарения се признават по справедлива стойност на непаричния актив, оценена от лицензиран оценител към датата на прехвърлянето.

# Провизии, условни пасиви и условни активи

Провизиите се признават, когато има вероятност сегашни задължения в резултат от минало събитие да доведат до изходящ поток на ресурси от Дружеството и може да бъде направена надеждна оценка на сумата на задължението. Възможно е срочността или сумата на изходящия паричен поток да е несигурна. Сегашно задължение се поражда от наличието на правно или конструктивно задължение вследствие на минали събития. Провизиите за преструктуриране се признават само ако е разработен и приложен подробен формален план за преструктуриране или ръководството е обявило основните моменти на плана за преструктуриране пред тези, които биха били засегнали. Провизии за бъдещи загуби от дейността не се признават.

Сумата, която се признава като провизия, се изчислява на база най-надеждната оценка на разходите, необходими за уреждане на сегашно задължение към края на отчетния период, като се вземат в предвид рисковете и несигурността, свързани със сегашното задължение. Когато съществуват редица подобни задължения, вероятната необходимост от изходящ поток за погасяване на задължението се определя, като се отчете групата на задълженията като цяло. Провизиите се дисконтират, когато ефектът от времевите разлики в стойността на парите е значителен.

Обезщетения от трети лица във връзка с дадено задължение, за които Дружеството е сигурно, че ще получи, се признават като отделен актив. Този актив може и да не надвишава стойността на съответната провизия.

Провизиите се преразглеждат към края на всеки отчетен период и стойността им се коригира, за да се отрази най-добрата приблизителна оценка.

В случаите, в които се счита, че е малко вероятно да възникне изходящ поток на икономически ресурси в резултат на текущо задължение, пасив не се признава. Условните пасиви следва да се оценяват последващо по по-високата стойност между описаната по-горе сравнима провизия и първоначално признатата сума, намалена с натрупаната амортизация.

Вероятни входящи потоци на икономически ползи, които все още не отговарят на критериите за признаване на актив, се смятат за условни активи.

# Значими преценки на ръководството при прилагане на счетоводната политика

Значимите преценки на ръководството при прилагането на счетоводните политики на Дружеството, които оказват най-съществено влияние върху финансовите отчети, са описани по-долу.

* + 1. **Преоценка на нетекущи активи**

Честотата на последващите преоценки на имоти, машини и съоръжения при прилагане на модела на преоценка зависи от това дали балансовата стойност съществено се различава от справедливата стойност на даден преоценен актив към края на отчетния период. В тази връзка, при извършване на годишната инвентаризация в края на отчетния период (края на финансовата година) Дружеството преглежда имоти, машини и съоръжения за индикации, че тяхната балансова стойност значително се различава от справедливата им стойност.

Като съществено отклонение се приема отклонение на балансовата стойност от справедливата стойност на актива към дата на изготвяне на финансовия отчет с над 5%. Съществено е отклонението и ако то е под 5%, но разликата между балансовата стойност и справедливата стойност като кумулативна величина на имоти, машини и съоръжения е съществена за целите на изготвяне на финансовия отчет.

Подробна информация относно преоценката, използваните оценителски методи, допускания и преценки при определяне на справедливата стойност е представена в пояснение 6 „Имоти, машини и съоръжения“.

* + 1. **Приходи от договори с клиенти**

При признаване на приходите по договори с клиенти ръководството прави различни преценки, приблизителни оценки и предположения, които оказват влияние върху отчетените приходи, разходи, активи и пасиви по договори. Ключовите преценки и предположения, които оказват съществено влияние върху размера и срока за признаване на приходите от договори с клиенти са оповестени в пояснение 15 Приходи от договори с клиенти, Задължения за изпълнение и подход за признаване на основни видове приходи по договори с клиенти.

# Несигурност на счетоводните приблизителни оценки

При изготвянето на финансовия отчет ръководството прави редица предположения, оценки и допускания относно признаването и оценяването на активи, пасиви, приходи и разходи.

Действителните резултати могат да се различават от предположенията, оценките и допусканията на ръководството и в редки случаи съответстват напълно на предварително оценените резултати.

Информация относно съществените предположения, оценки и допускания, които оказват най-значително влияние върху признаването и оценяването на активи, пасиви, приходи и разходи е представена по-долу.

# Обезценка на нетекущи активи

За загуба от обезценка се признава сумата, с която балансовата стойност на даден актив или единица, генерираща парични потоци, превишава възстановимата им стойност, която е по-високата от справедливата стойност, намалена с разходите по продажба на даден актив, и неговата стойност в употреба. За да определи стойността в употреба, ръководството на Дружеството изчислява очакваните бъдещи парични потоци за всяка единица, генерираща парични потоци, и определя подходящия дисконтов фактор с цел калкулиране на настоящата стойност на тези парични потоци. При изчисляване на очакваните бъдещи парични потоци ръководството прави предположения относно бъдещите брутни печалби. Тези предположения са свързани с бъдещи събития и обстоятелства. Действителните резултати могат да се различават и да наложат значителни корекции в активите на Дружеството през следващата отчетна година.

В повечето случаи при определянето на приложимия дисконтов фактор се прави оценка на подходящите корекции във връзка с пазарния риск и рисковите фактори, които са специфични за отделните активи.

* + 1. **Полезен живот на амортизируеми активи**

Ръководството преразглежда полезния живот на амортизируемите активи в края на всеки отчетен период.

Към 31 декември 2018 г. ръководството определя полезния живот на активите, който представлява очакваният срок на ползване на активите от Дружеството. Преносните стойности на активите са анализирани в пояснения и . Действителният полезен живот може да се различава от направената оценка поради техническо и морално изхабяване, предимно на софтуерни продукти и компютърно оборудване.

* + 1. **Обезценка на кредити и вземания**

*Счетоводна политика, приложима до 31 декември 2017 г.*

Ръководството преценява адекватността на обезценката на трудносъбираеми и несъбираеми вземания от клиенти на база на възрастов анализ на вземанията, исторически опит за нивото на отписване на несъбираеми вземания, както и анализ на платежоспособността на съответния клиент, промени в договорените условия на плащане и др. Ако финансовото състояние и резултатите от дейността на клиентите се влошат над очакваното, стойността на вземанията, които трябва да бъдат отписани през следващи отчетни периоди, може да бъде по-голяма от очакваната към отчетната дата.

Към 31 декември 2017 г. не е отчетен разход за обезценка на кредити и вземания.

*Счетоводна политика, приложима от 1 януари 2018 г.*

***Признаване и оценка за очаквани кредитни загуби на дългови инструменти, оценявани по амортизирана стойност***

*Подход за обезценка на парични средства в банки*

Паричните средства и паричните еквиваленти са най-високо ликвидните финансови инструменти. Те не са носители на сетълмент риск, а ликвидният риск, който носят е ограничен до техническата възможност дадено разпореждане с тях да не бъде изпълнено. Паричните средства, депозирани в банки, обаче са носители на кредитен риск от контрагента (риск от неизпълнение). Рискът от контрагента представлява вероятността насрещната страна по финансова сделка да не изпълни своите договорни задължения. Дружеството прилага стандартизирания подход за изчисление на очакваните кредитни загуби на паричните средства в банки, като за определяне на загубата от неизпълнение в параметрите на модела се използва кредитният рейтинг на финансовите институции, в които Дружеството е депозирало паричните си средства. Към 31 декември 2018 г. най-добрата преценка на ръководството за очакваните кредитни загуби на парични средства в банки възлиза на 1 хил. лв. (пояснение 10) (1 януари 2018 г.: 2 хил. лв.) (пояснение 3.2).

*Подход за обезценка на краткосрочни търговски и други вземания и вземания от свързани лица*

Дружеството прилага опростен подход за изчисляване на очакваните кредитни загуби за търговски вземания, които не съдържат елемент на финансиране.

За целите на определяне на очакваните кредитни загуби се извършва моделиране на ниво индустрия на клиента. Моделирането представлява присъщото извеждане на финансовия риск, който клиентите носят на дружествата в Дружеството.

Очакваните кредитни загуби се изчисляват за всяко единично вземане (фактура, лихвен лист и др.), задължаващо контрагент, коригирано на база дните просрочие и стандартния цикъл на плащане от страна на контрагента. Среден брой дни забава по клиент се определя на база историческа информация за периода на покриване на вземанията от страна на клиентите. Ретроспективният преглед се извършва за период от 3 до 5 години.

Към 31 декември 2018 г. най-добрата преценка на ръководството за очакваните кредитни загуби на търговски и други вземания и вземания от свързани лица е в размер на 1 хил. лв. (1 януари 2018 г.: - хил. лв.).

* + 1. **Справедлива стойност на имоти, машини и съоръжения**

Дружеството отчита последващо основни групи имоти, машини и съоръжения по преоценена стойност, като използва доклади на независими външни оценители и вътрешни специалисти за определяне на справедливата им стойност. Подробна информация относно преоценката, използваните оценителски методи, допускания, и преценки при определяне на справедливата стойност е представена в пояснение 6 „Имоти, машини и съоръжения“.

# Нематериални активи

Нематериални активи на Дружеството включват софтуерни продукти, лицензи и енергийни сервитути. Балансовите стойности за представените отчетни периоди могат да бъдат анализирани, както следва:

|  |  |  |  |  |  |
| --- | --- | --- | --- | --- | --- |
| **към 31.12.2018 г.** |  | **Софтуер** | **Лицензи** | **Енергийни сервитути** | **Общо** |
|  |  | **‘000 лв.** | **‘000 лв.** | **‘000 лв.** | **‘000 лв.** |
| **Брутна балансова стойност** |  |  |  |  |  |
| Салдо към 1 януари 2018 г. |  | 5 | - | 6 | **11** |
| Новопридобити активи |  | - | 1 | - | 1 |
| **Салдо към 31 декември 2018 г.** |  | **5** | **1** | **6** | **12** |
|  |  |  |  |  |  |
| **Амортизация** |  |  |  |  |  |
| Салдо към 1 януари 2018 г. |  | (4) | - | (1) | **(5)** |
| Амортизация за периода |  | (1) | - | - | (1) |
| **Салдо към 31 декември 2018 г.** |  | **(5)** | - | **(1)** | **(6)** |
| **Балансова стойност към 31 декември 2018 г.** |  | **-** | **1** | **5** | **6** |

|  |  |  |  |
| --- | --- | --- | --- |
| **към 31.12.2017 г.** | **Софтуер** | **Енергийни сервитути** | **Общо** |
|  | **‘000 лв.** | **‘000 лв.** | **‘000 лв.** |
| **Брутна балансова стойност** |  |  |  |
| Салдо към 1 януари 2017 г. | 5 | 6 | **11** |
| **Салдо към 31 декември 2017 г.** | **5** | **6** | **11** |
|  |  |  |  |
| **Амортизация** |  |  |  |
| Салдо към 1 януари 2017 г. | (3) | (1) | (4) |
| Амортизация за периода | (1) | - | (1) |
| **Салдо към 31 декември 2017 г.** | **(4)** | **(1)** | **(5)** |
| **Балансова стойност към 31 декември 2017 г.** | **1** | **5** | **6** |

Всички разходи за амортизация са включени в отчета за печалбата или загубата и другия всеобхватен доход на ред „Разходи за амортизация на нефинансови активи”.

# Имоти, машини и съоръжения

Имотите, машините и съоръженията на Дружеството включват сгради, машини, съоръжения и оборудване, транспортни средства, компютърна техника и други. Балансовата стойност може да бъде анализирана, както следва:

|  |  |  |  |  |  |  |
| --- | --- | --- | --- | --- | --- | --- |
| **към 31.12.2018 г.** | **Сгради** | **Машини, съоръжения и оборудване** | **Транспортни средства** | **Компютърна техника** | **Разходи за придо-**  **биване** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** |
| **Брутна балансова стойност** |  |  |  |  |  |  |
| Салдо към 1 януари 2018 г. | 12,302 | 10,217 | 34 | 26 | 15 | **22,594** |
| Новопридобити активи | - | 81 | - | 1 | 2 | **84** |
| Отписани | - | (4) | - | - | - | **(4)** |
| Преоценка призната в капитала | 640 | 141 |  |  |  | **781** |
| Обезценка призната в печалби и загуби | (4) | **-** | **-** | **-** | **-** | **(4)** |
| Преоценка за сметка на натрупана амортизация | (2,003) | (2,013) | **-** | **-** | **-** | **(4,016)** |
| **Салдо към 31 декември 2018 г.** | **10,935** | **8,422** | **34** | **27** | **17** | **19,435** |
|  |  |  |  |  |  |  |
| **Амортизация** |  |  |  |  |  |  |
| Салдо към 1 януари 2018 г. | (2,122) | (1,778) | - | (14) | - | (3,914) |
| Амортизация за периода | (493) | (425) | (2) | (7) | - | (927) |
| Отписана | - | 4 | - | - | - | 4 |
| Преоценка за сметка на натрупана амортизация | 2,003 | 2,013 | - | - | - | 4,016 |
| **Салдо към 31 декември 2018 г.** | **(612)** | **(186)** | **(2)** | **(21)** | - | **(821)** |
| **Балансова стойност към 31 декември 2018 г.** | **10,323** | **8,236** | **32** | **6** | **17** | **18,614** |

|  |  |  |  |  |  |  |
| --- | --- | --- | --- | --- | --- | --- |
| **към 31.12.2017 г.** | **Сгради** | **Машини, съоръжения и оборудване** | **Транспортни**  **средства** | **Компютърна техника** | **Разходи за придо-**  **биване** | **Общо** |
|  | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** | **‘000 лв.** |
| **Брутна балансова стойност** |  |  |  |  |  |  |
| Салдо към 1 януари 2017 г. | 12,302 | 10,091 | - | 14 | 18 | **22,425** |
| Новопридобити активи | - | 105 | 34 | 12 | 18 | **169** |
| Трансфер | **-** | 21 | - | - | (21) | - |
| **Салдо към 31 декември 2017 г.** | **12,302** | **10,217** | **34** | **26** | **15** | **22,594** |
|  |  |  |  |  |  |  |
| **Амортизация** |  |  |  |  |  |  |
| Салдо към 1 януари 2017 г. | (1,629) | (1,360) | - | (12) | - | (3,001) |
| Амортизация за периода | (493) | (418) | - | (2) | - | (913) |
| **Салдо към 31 декември 2017 г.** | **(2,122)** | **(1,778)** | **-** | **(14)** | - | **(3,914)** |
| **Балансова стойност към 31 декември 2017 г.** | **10,180** | **8,439** | **34** | **12** | **15** | **18,680** |
|  |  |  |  |  |  |
|  |  |  |  |  |  |

**Преглед за преоценка**

Съгласно счетоводната политика на Дружеството имотите, машините и съоръженията се преоценяват на 3 години или на по-кратки срокове. Към 31 декември 2018 г. е извършена оценка на справедливата стойност според изискванията на МСС 16 и МСФО 13. Преоценката е извършена на база на оценка на техните справедливи стойности от независим лицензиран оценител Консорциум „ГТФРП“.

Съгласно МСФО 13 „Оценяване по справедлива стойност“, при оценяването на справедливата стойност на нефинансовите активи се отчита способността на даден пазарен участник да генерира икономически ползи чрез използване на актива с цел максимизиране на стойността му или чрез продажбата му на друг пазарен участник, които ще го използва по такъв начин.

При тази преоценка са приложени следните два основни подхода и оценъчни методи за измерване на справедливата стойност на отделните категории имоти, машини и съоръжения:

• „Пазарен подход” чрез „Метод на пазарните аналози” – за земя и сгради, за които има реален пазар и наблюдавани данни за цени на скорошни пазарни сделки за подобни имоти, коригирани за специфични фактори като площ, местоположение и настоящо използване. За справедлива стойност е приета пазарната им цена, определена по сравнителния метод.

• „Разходен подход” чрез „Метод на амортизирана възстановителна стойност” – за сгради и конструкции със специализиран характер.

• „Разходен подход” чрез „Метод на амортизирана възстановителна стойност” - за достигане до заключение за справедливата стойност на машини, съоръжения и оборудване е преценен като допустим и възможно приложим подхода на база разходи, чрез Метода базиращ се на разходите за придобиване („амортизирана възстановителна стойност") поради специализирания характер на болшинството от активите. Методът на разходите за придобиване измерва стойността на актива посредством определяне на новата му стойност към датата на оценката, отразяваща разходите за неговото придобиване, намалени с физическото му износване, функционалното и икономическо обезценяване, в резултат на неговата експлоатация. Методът извежда индикативна стойност, използвайки икономическия принцип, че купувач не би платил за даден актив повече от разходите за придобиване на актив с равностойна полезност, независимо дали чрез покупка или изграждане към датата на оценка.

Оценката по справедлива стойност към 31 декември 2018 г. е базирана на наблюдаеми и ненаблюдаеми данни, коригирани за специфични фактори като площ, местоположение и настоящо използване. Пряко или косвено наблюдаемите входящи данни използвани в оценката подлежат на корекции. Поради тази причина използваните хипотези се категоризират от ниво 3.

Съществени ненаблюдавани данни са свързани с корекцията за специфичните за активите на Дружеството фактори. Степента и посоката на тази корекция зависи от броя и характеристиките на наблюдаваните пазарни сделки с подобни имоти, които са използвани за целите на оценката. Въпреки че тези данни са субективна преценка, ръководството счита, че крайната оценка не би се повлияла значително от други възможни предположения.

**Преглед за обезценка**

Към 31 декември 2018 г. ръководството на Дружеството е извършило преглед за обезценка на имоти, машини и съоръжения, съвместно с лицензиран оценител Консорциум „ГТФРП“ при спазване изискванията на МСС 36 „Обезценка на активи” на същите активи.

На база на извършения преглед не са установени индикации за това, че балансовата стойност на нетекущите активи надвишава тяхната възстановима стойност.

Всички разходи за амортизация са включени в отчета за печалбата или загубата на ред „Амортизация на нефинансови активи.”

Дружеството не е заложило имоти, машини и съоръжения като обезпечение по свои задължения.

# Лизинг

# Оперативен лизинг като лизингополучател

Бъдещите минимални плащания по договори за оперативен лизинг на Дружеството са представени, както следва:

|  |  |  |  |
| --- | --- | --- | --- |
|  | **Дължими минимални лизингови плащания** | | |
|  | **До 1 година** | **От 1 до 5 години** | **Общо** |
|  | **‘000 лв.** | **‘000 лв.** | **‘000 лв.** |
|  |  |  |  |
| Към 31 декември 2018 г. | 4 | - | **4** |
| Към 31 декември 2017 г. | 4 | 4 | **8** |

Лизинговите плащания, признати като разход за периода, възлизат на 4 хил. лв. (2017 г.: 8 хил. лв.). Тази сума включва минималните лизингови плащания.

Описаните очаквани лизингови плащания са формирани както следва:

* съгласно договор за наем на офиси с АЕЦ Козлодуй ЕАД на стойност 300 лв. (без ДДС) месечно.

Договорът за оперативен лизинг на Дружеството не съдържа клаузи за условен наем, опция за покупка, клаузи за увеличение или ограничения относно дивиденти, по-нататъшен лизинг или допълнителен дълг.

# Отсрочени данъчни активи и пасиви

Отсрочените данъци възникват в резултат на временни разлики и могат да бъдат представени като следва:

|  |  |  |  |  |
| --- | --- | --- | --- | --- |
| **Отсрочени данъчни пасиви (активи)** | **1 януари**  **2018** | **Признати в другия всеобхватен доход** | **Признати в печалбата или загубата** | **31 декември 2018** |
|  |
|  | **‘000 лв.** | **‘000 лв.** | **‘000 лв.** | **‘000 лв.** |
| **Нетекущи активи** |  |  |  |  |
| Имоти, машини и съоръжения | (6) | (78) | (3) | (87) |
|  |  |  |  |  |
|  |  |  |  |  |
| **Текущи пасиви** |  |  |  |  |
| Задължения към персонала | 4 |  | 1 | 5 |
|  | **(2)** | **(78)** | **(2)** | **(82)** |
| Признати като: |  |  |  |  |
| **Отсрочени данъчни активи** | 4 |  |  | 5 |
| **Отсрочени данъчни пасиви** | (6) |  |  | (87) |
| **Нетно отсрочени данъчни пасиви** | **(2)** |  |  | **(82)** |

|  |  |  |  |
| --- | --- | --- | --- |
| **Отсрочени данъчни пасиви (активи)** | **1 януари**  **2017** | **Признати в печалбата или загубата** | **31 декември 2017** |
|
|  | **‘000 лв.** | **‘000 лв.** | **‘000 лв.** |
| **Нетекущи активи** |  |  |  |
| Имоти, машини и съоръжения | (4) | (2) | (6) |
|  |  |  |  |
| **Текущи пасиви** |  |  |  |
| Задължения към персонала | 3 | 1 | 4 |
|  | **(1)** | **(1)** | **(2)** |
| Признати като: |  |  |  |
| **Отсрочени данъчни активи** | **3** |  | **4** |
| **Отсрочени данъчни пасиви** | **(4)** |  | **(6)** |
| **Нетно отсрочени данъчни пасиви** | **(1)** |  | **(2)** |

# Търговски и други вземания

|  |  |  |  |  |
| --- | --- | --- | --- | --- |
|  |  | **31.12.2018** |  | **31.12.2017** |
|  |  | **‘000 лв.** |  | **‘000 лв.** |
|  |  |  |  |  |
| Търговски вземания |  | 327 |  | - |
| Други вземания |  | 1 |  | - |
| **Финансови активи** |  | **328** |  | **-** |
| Аванси |  | 1 |  | - |
| Предплатени разходи |  | 17 |  | 2 |
| Данъци за възстановяване |  | - |  | 15 |
| **Нефинансови активи** |  | **18** |  | **17** |
| **Търговски и други вземания** |  | **346** |  | **17** |

Търговските вземания не са лихвоносни и обикновено са със срок на плащане от 1 до 30 дни.

Търговските и други вземания на Дружеството са прегледани относно индикации за обезценка. Към 31 декември 2018 г. не са установени такива индикации.

# Пари и парични еквиваленти

Парите и паричните еквиваленти включват следните елементи:

|  |  |  |
| --- | --- | --- |
|  | **31.12.2018** | **31.12.2017** |
|  | **‘000 лв.** | **‘000 лв.** |
|  |  |  |
| Парични средства в брой /лева/ | 1 | - |
| Парични средства в банкови сметки /лева/ | 1,243 | 2,091 |
| **Пари и парични еквиваленти в**  **отчета за паричните потоци** | **1,244** | **2,091** |
| Обезценка на парични средства | (1) | - |
| **Пари и парични еквиваленти в**  **отчета за финансовото състояние** | **1,243** | **2,091** |

Дружеството няма блокирани пари и парични еквиваленти.

**Равнение между началните и крайните салда в отчета за финансовото състояние към 31.12.2018 г. на пасивите, възникващи от финансови дейности:**

|  |  |  |  |  |
| --- | --- | --- | --- | --- |
| **Пасиви, възникващи от финансови дейности** | **На 1 януари** | **Парични потоци от финансова дейност** | **Промени с непаричен характер - безналични** | **На 31 декември** |
| **Плащания** | **Придобити (увеличения)** |
| Дългосрочни търговски заеми свързани лица | 15,114 | (2,564) | 339 | 12,889 |
| **Общо пасиви от финансови дейности:** | **15,114** | **(2,564)** | **339** | **12,889** |

# Собствен капитал

# Акционерен капитал

Регистрираният капитал на Дружеството се състои от 1 082 на брой обикновени акции с номинална стойност в размер на 1 000 лв. за акция. Всички акции са с право на получаване на дивидент и ликвидационен дял.

Издадените и оторизирани акции за отчетните периоди могат да бъдат представени, както следва:

|  |  |  |
| --- | --- | --- |
|  | **2018** | **2017** |
|  |  |  |
|  | **Брой акции** | **Брой акции** |
| Брой издадени и напълно платени акции | 1,082 | 1,082 |
| **Общ брой акции, оторизирани на 31 декември** | **1,082** | **1,082** |

Едноличен собственик на капитала на Дружеството е „АЕЦ Козлодуй“ ЕАД.

Крайният собственик на Дружеството е българската държава, чрез Министъра на енергетиката.

# Законови резерви

Законовите резерви се формират от акционерните дружества като „ВЕЦ Козлодуй” ЕАД като разпределение на печалбата по реда на чл. 246 от Търговския закон. Те се заделят, докато достигнат една десета или по-голяма част от капитала. Източници за формиране на законовите резерви са най-малко една десета част от нетната печалба, премии от емисии на акции и средствата, предвидени в устава или по решение на едноличния акционер.

# Преоценъчен резерв на нефинансови активи

Преоценъчният резерв е формиран от разликата между балансовата и справедливата стойност на активи от имоти, машини и съоръжения към датата на преоценката съгласно доклад на независим лицензиран оценител, намалена със съответстващия й отсрочен данъчен пасив.

|  |  |
| --- | --- |
|  | **Преоценъчен резерв на нефинансови активи** |
|  | **‘000 лв.** |
|  |  |
| **Салдо към 1 януари 2017 г.** | **-** |
| **Салдо към 31 декември 2017 г.** | **-** |
| Преоценка на нефинансови активи, нетно от данъци | 703 |
| **Салдо към 31 декември 2018 г.** | **703** |

# Други резерви и дивиденти

Другите резерви в размер на 3,720 хил.лв. (31 декември 2017 г: 2,958 хил.лв.) са формирани в резултат на разпределение на печалбата от минали години. Те могат да се използват за изплащане на дивиденти, покриване на загуби и други цели по решение на едноличния акционер.

На основание протокол № 7/11.05.2018 г. от заседание на Съвета на директорите на „ВЕЦ Козлодуй” ЕАД и протокол № 27/26.06.2018 г. от заседание на Съвета на директорите на „АЕЦ Козлодуй” ЕАД е взето решение счетоводната печалба за 2017 г. в размер на 1 523 807,26 лв. да бъде разпределена, както следва:

* Дивидент в полза на „АЕЦ Козлодуй” ЕАД – 761 903,63 лв.
* Други резерви – 761 903,63 лв.

# Търговски и други задължения

|  |  |  |
| --- | --- | --- |
|  | **31.12.2018** | **31.12.2017** |
|  | **‘000 лв.** | **‘000 лв.** |
|  |  |  |
| ДДС и други данъчни задължения | 61 | 18 |
| Задължения към персонала, в т.ч. | 103 | 93 |
| * *задължения за заплати* | *48* | *45* |
| * *задължения към осигурители* | *16* | *14* |
| * *задължения по неизползван отпуск* | *39* | *34* |
| Търговски задължения | 56 | 54 |
| Задължения по получени гаранции | 2 | 3 |
|  | **222** | **168** |

Нетната балансова стойност на текущите търговски задължения се приема за разумна приблизителна оценка на справедливата им стойност.

# Приходи от продажби

Приходите от продажби на Дружеството могат да бъдат анализирани, както следва:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
|  |  |  |
| Продажба на електроенергия | 4,156 | 4,239 |
|  | **4,156** | **4,239** |

# Други приходи и доходи

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
|  |  |  |
| **Други приходи по договори с клиенти, в т.ч.** |  |  |
| Балансираща енергия при небаланс | 7 | 9 |
|  | **7** | **9** |
|  |  |  |
| **Други приходи и доходи, в т.ч.** |  |  |
| Приходи от финансирания | 6 | - |
| Приходи от неустойки | 4 | 24 |
| Приходи от отписани задължения | 1 | - |
|  | **11** | **24** |
|  | **18** | **33** |

# Приходи от договори с клиенти

*15.1. Сегментна информация за приходите по договори с клиенти*

Приходите от договори с клиенти по видове сегменти включват:

|  |  |
| --- | --- |
|  | **2018** |
|  | **‘000 лв.** |
| Приходи от договори с клиенти, свързани с продажба на електрическа енергия | 4,156 |
|  | **4,156** |

*15.2. Географски пазари*

|  |  |
| --- | --- |
|  | **2018** |
|  | **‘000 лв.** |
| Вътрешен пазар | 4,156 |
|  | **4,156** |

*15.3. Момент във времето за признаване на приходите*

|  |  |
| --- | --- |
|  | **2018** |
|  | **‘000 лв.** |
| Продукти и услуги, които се прехвърлят с течение на времето | 4,156 |
|  | **4,156** |

Следващата таблица предоставя информация за прилаганата от Дружеството счетоводна политика за признаване на приходите и времето на удовлетворяване на задължения за изпълнение на договорите с клиенти по МСФО 15 и МСС 18.

|  |  |  |  |
| --- | --- | --- | --- |
| **Вид на продукта/услугата** | **Естество и време на удовлетворяване на задълженията за изпълнение, включително съществени условия за плащане** | **Признаване на приходи по МСФО 15 (приложим от 1 януари 2018 г.)** | **Признаване на приходи по МСС 18 (приложим преди 1 януари 2018 г.)** |
| Договори за продажба на електрическа енергия | Клиентите получават контрол когато електрическата енергия се достави, което става след регистрацията на графици от Дружеството и клиента.  Фактурите са платими обикновено в срок от 30 дни. | Приходите от продажбата на електрическа енергия се признават, с течение на времето. Приходите от продажби се признават при всяко прехвърляне на контрол върху електроенергията, когато тя се доставя на купувача и няма останали неизпълнени задължения, на базата на показанията на електромерите за консумирана в размер, който отразява възнаграждението, на което Дружеството очаква да има право по договора | Приходите се признават до степента, в която е вероятно икономически ползи да бъдат получени от Дружеството и сумата на прихода може да бъде надеждно оценена. Приходите се оценяват по справедливата стойност на полученото възнаграждение, като се изключат отстъпки, рабати и други данъци върху продажбите или мита. |
| Приходи от услуги | Контролът се прехвърля, когато услугата е извършена. Вземането е дължимо незабавно. | Дружеството прехвърля контрола върху услугите с течение на времето и следователно удовлетворява задължението за изпълнение и признава приходи с течение на времето. Ако към края на отчетния период услугата по договора не е изцяло извършена приходите се признават въз основа на действителната услуга, предоставена до края на отчетния период, като пропорционална част от общите услуги, които трябва да бъдат предоставени. | Приходите от предоставяне на услуги се признават на база на етапа на завършеност на сделката към отчетната дата. Етапът на завършеност на сделката се определя пропорционално на срока по договора, за който е договорено да бъдат предоставени услугите. |

*15.4. Салда по договори с клиенти*

|  |  |  |
| --- | --- | --- |
| Салда по договори с клиенти |  |  |
|  | **Пояснение** | **31.12.2018** |
|  |  | **‘000 лв.** |
| Търговски вземания от клиенти | 9 | 327 |
|  |  | **327** |

Търговските вземания не са лихвоносни и обичайният кредитен срок е до 30 дни.

# Разходи за материали

Разходите за материали включват:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Материали за ремонт и поддръжка | 21 | 20 |
| Инструменти и активи под прага на същественост | 13 | 11 |
| Рекламни материали | 3 | - |
| Вода | 2 | 1 |
| Канцеларски материали и специализирана литература | 2 | 1 |
| Гориво | 1 | 1 |
| Работно облекло | 1 | 6 |
| Други | 1 | 3 |
|  | **44** | **43** |

# Разходи за външни услуги

Разходите за външни услуги включват:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Ремонт и поддръжка | 90 | 138 |
| Такса водовземане | 39 | 45 |
| Застраховки | 18 | 16 |
| Наем | 4 | 4 |
| Медицинско обслужване | 3 | - |
| Информационни, пощенски и телефонни услуги | 3 | 2 |
| Рекламни дейности | 3 | - |
| Консултантски дейности | 1 | 1 |
| Други разходи | 6 | 8 |
|  | **167** | **214** |

# Разходи за персонала

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Разходи за заплати и социални придобивки по КТД | 568 | 502 |
| Разходи за социални осигуровки | 87 | 81 |
| Провизии за компенсируеми отпуски | 39 | 34 |
| Разходи за безплатна храна | 57 | 48 |
|  | **751** | **665** |

# Начислена/(възстановена) загуба от обезценка на финансови активи, нетно

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
|  |  |  |
| Вземания от свързани лица | 1 | - |
| Парични средства | (1) | - |
|  | **-** | **-** |

# Други разходи

Другите разходи на Дружеството включват:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Фонд СЕС | 206 | 214 |
| Неустойки за небаланс на производство на енергия | 62 | 89 |
| Разходи за данъци | 39 | 41 |
| Дарения | 5 | - |
| Представителни разходи | 3 | - |
| Обезценка на ИМС | 4 | - |
|  | **319** | **344** |
|  | |

# Финансови разходи

Финансовите разходи за представените отчетни периоди могат да бъдат анализирани, както следва:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Разходи по заеми, отчитани по амортизирана стойност: |  |  |
| Субординиран дълг към едноличния акционер | 339 | 395 |
| **Общо разходи за лихви по финансови задължения, които не се отчитат по справедлива стойност в печалбата или загубата** | **339** | **395** |
|  | **339** | **395** |
| Банкови такси и комисиони | 2 | 2 |
| Лихви за забавени плащания | 6 | 1 |
| **Финансови разходи** | **347** | **398** |

# Разходи за данъци върху дохода

Очакваните разходи за данъци, базирани на приложимата данъчна ставка за България в размер на 10 % и действително признатите данъчни разходи в печалбата или загубата могат да бъдат равнени, както следва:

|  |  |  |  |  |
| --- | --- | --- | --- | --- |
|  | | **2018** | | **2017** |
|  | | **‘000 лв.** | | **‘000 лв.** |
| Печалба преди данъчно облагане | | 1,618 | | 1,694 |
| Данъчна ставка | | 10% | | 10% |
| **Очакван разход за данъци върху дохода** | | **(162)** | | **(169)** |
|  | |  | |  |
| Данъчен ефект от: | |  | |  |
| Увеличения на финансовия резултат за данъчни цели | | (98) | | (96) |
| Намаления на финансовия резултат за данъчни цели | | 100 | | 96 |
| **Текущ разход данъци върху дохода** | | **(160)** | | **(169)** |
|  | |  | |  |
| Отсрочени данъчни разходи: | |  | |  |
| Възникване и обратно проявление на временни разлики | | (2) | (1) |
| **Разходи за данъци върху дохода** | | **(162)** | | **(170)** |

Отсрочени данъчни приходи/разходи, признати в другия

всеобхватен доход (78) -

Пояснение предоставя информация за отсрочените данъчни активи и пасиви.

# Сделки със свързани лица

# Дружеството оповестява следните свързани лица:

**Собственик на капитала на Дружеството упражняващ контрол /Дружество-майка/ -** „АЕЦ Козлодуй“ ЕАД

**Контролиращо лице /лице, което упражнява контрол върху Дружеството и е различно от Дружеството-майка/ -** „Български Енергиен Холдинг“ ЕАД

**Собственик на капитала или контролиращо лице на Дружеството-майка или на контролиращото лице -** Българската държава чрез Министъра на Енергетиката

**Дружества, които са под общ съвместен контрол с Дружеството (предприятия в група)**

„Национална Електрическа Компания“ ЕАД,„ТЕЦ Марица Изток 2” ЕАД, „Мини Марица-Изток” ЕАД, „Булгаргаз” ЕАД, „Булгартрансгаз“ ЕАД, „Електроенергиен Системен Оператор“ ЕАД, „Булгартел” ЕАД, „АЕЦ Козлодуй-Нови Мощности” ЕАД, „Интерприборсервиз” ООД, „ТЕЦ Марица Изток 2 (9 и 10)” ЕАД, „ПФК Берое-Стара Загора” ЕАД, „Булгартел-Скопие” ДООЕЛ, „Енергиен оператор по измерване и информационни технологии” ЕАД (в ликвидация), „Българска независима енергийна борса” ЕАД до 15.02.2018 г., „Енергийна инвестиционна компания” ЕАД до 26.04.2018 г.

**Асоциирани предприятия за група БЕХ**

„КонтурГлобал Марица Изток 3“ АД

„КонтурГлобалОперейшънс България“ АД

ЗАД „Енергия“

ПОД „Алианц България“ АД

„ХЕК Горна Арда“ АД

**Съвместни предприятия за група БЕХ**

„Ай Си Джи Би“ АД

„Южен поток България“ АД

„Трансболкан Електрик Пауър Трейдинг С.А. – NECO“ S.A.

**Други** – „Българска независима енергийна борса” ЕАД (от 16.02.2018 г.) и всички предприятия, свързани с Държавата.

**Ключов ръководен персонал на Дружеството:**

Цанко Венцеславов Бачийски – Председател на СД

Десислав Герчев Димов – Член на СД

Емил Илиев Писарев – Член на СД и Изпълнителен директор

**Ключов ръководен персонал на Дружеството-майка:**

Жаклен Йосиф Коен – Председател на СД

Иван Тодоров Йончев – Член на СД

Наско Асенов Михов – Изпълнителен директор и член на СД

Ако не е изрично упоменато, транзакциите със свързани лица не са извършвани при специални условия и не са предоставяни или получавани никакви гаранции.

# Сделки с едноличния акционер

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| **АЕЦ Козлодуй ЕАД** |  |  |
| - плащания по получен заем | 2,200 | 2,150 |
| - платени лихви и неустойки по получен заем | 370 | 423 |
| - платени дивиденти | 762 | 777 |
| - разходи за лихви | 339 | 394 |
| - разходи за неустойки | 6 | 1 |
| - покупки на услуги | 9 | 17 |

* 1. **Сделки с други свързани лица под общ контрол**

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| **НЕК ЕАД** |  |  |
| - продажба на електрическа енергия | 3,831 | 4,239 |
| - приходи от неустойки | 4 | 24 |
| - приходи от балансираща енергия при небаланс | 6 | 9 |
| - неустойки за небаланс на производство на енергия | (52) | (89) |
|  |  |  |
| **Интерприборсервиз ООД** |  |  |
| - покупка на стоки и услуги | 2 | 8 |
|  |  |  |

* 1. **Сделки с ключов управленски персонал**

Ключовият управленски персонал на Дружеството включва членовете на Съвета на директорите. Възнагражденията на ключовия управленски персонал включват следните разходи:

|  |  |  |
| --- | --- | --- |
|  | **2018** | **2017** |
|  | **‘000 лв.** | **‘000 лв.** |
| Краткосрочни възнаграждения: |  |  |
| Заплати, включително бонуси | 140 | 121 |
| Разходи за социални осигуровки | 6 | 5 |
| **Общо възнаграждения** | **146** | **126** |

## Разчети със свързани лица в края на годината

|  |  |  |
| --- | --- | --- |
|  | **31.12.2018** | **31.12.2017** |
|  | **‘000 лв.** | **‘000 лв.** |
| **Текущи:** |  |  |
| **Вземания от** |  |  |
| - други свързани лица, в т.ч.: |  |  |
| НЕК ЕАД (търговски и други вземания) | 28 | 170 |
| *Обезценка* | *(1)* | *-* |
| **Общо вземания от свързани лица** | **27** | **170** |
|  |  |  |
| **Нетекущи** |  |  |
| **Задължения към:** |  |  |
| - едноличния акционер АЕЦ Колзодуй ЕАД, в т.ч.: |  |  |
| главница по заем | 10,540 | 12,740 |
| **Общо нетекущи задължения към свързани лица** | **10,540** | **12,740** |
|  |  |  |
| **Текущи:** |  |  |
| **Задължения към:** |  |  |
| - едноличния акционер АЕЦ Колзодуй ЕАД, в т. ч.: |  |  |
| главница по заем | 2,200 | 2,200 |
| лихва по заем | 150 | 174 |
| - други свързани лица под общ контрол (НЕК ЕАД) | - | 11 |
| - други свързани лица под общ контрол (Интерприборсервиз ООД) | 1 | - |
| Общо текущи задължения към свързани лица | **2,351** | **2,385** |
| **Общо задължения към свързани лица** | **12,891** | **15,125** |

Текущите вземания от свързани лица представляват лихви за забавено плащане съгласно сключен договор за покупко – продажба от 2013 г. в размер на 27 хил. лв.

Изграждането на обект Водно електрическа централа на топъл канал 1 /ВЕЦ на ТК 1/ се финансира чрез кредитна линия от Дружеството-майка „АЕЦ Козлодуй” ЕАД, съгласно решение на „Български енергиен холдинг” ЕАД от 7 ноември 2008 г. и подписан договор между „АЕЦ Козлодуй” ЕАД и „ВЕЦ Козлодуй” ЕАД. Кредитната линия е в размер на 22 000 хил. лв. С анекс от 20 януари 2015 г., който влиза в сила от 14.07.2014 г. крайният срок за погасяване на кредита е 15.01.2024 г. Кредитът се погасява на 22 вноски. Договореният лихвен процент е ОЛП + 2,50 %.

Останалите краткосрочни задължения към едноличния собственик „АЕЦ Козлодуй” ЕАД са формирани от задълженията за лихви в размер на 150 хил. лв. (31 декември 2017 г.: 174 хил. лв.).

Задълженията към други свързани лица под общ контрол са формирани търговско вземане в размер на 1 хил. лв.

# Условни активи и условни пасиви

През периода няма предявени правни искове към Дружеството.

## Категории финансови активи и пасиви

Балансовите стойности на финансовите активи и пасиви на Дружеството могат да бъдат представени в следните категории:

|  |  |  |  |
| --- | --- | --- | --- |
| **Финансови активи** | **Пояснение** | **31.12.2018** | **31.12.2017** |
|  | **‘000 лв.** | **‘000 лв.** |
| Кредити и вземания: |  |  |  |
| Вземания от свързани лица | 24 | - | 170 |
| Пари и парични еквиваленти | 10 | - | 2,091 |
|  |  |  |  |
| Дългови инструменти, оценявани по амортизирана стойност: |  |  |  |
| Вземания от свързани лица | 24 | 27 | - |
| Търговски и други вземания | 10 | 328 | - |
| Пари и парични еквиваленти | 9 | 1,243 | - |
|  |  | **1,598** | **2,261** |

|  |  |  |  |
| --- | --- | --- | --- |
| **Финансови пасиви** | **Пояснение** | **31.12.2018** | **31.12.2017** |
|  | **‘000 лв.** | **‘000 лв.** |
| Финансови пасиви, отчитани по амортизирана стойност: |  |  |  |
| Търговски задължения | 12 | 58 | 57 |
| Задължения към свързани лица | 24 | 12,891 | 15,125 |
|  |  | **12,949** | **15,182** |

Вижте пояснение за информация относно счетоводната политика за всяка категория финансови инструменти. Описание на политиката и целите за управление на риска на Дружеството относно финансовите инструменти е представено в пояснение 27.

# Рискове, свързани с финансовите инструменти

**Цели и политика на ръководството по отношение управление на риска**

Дружеството е изложено на различни видове рискове по отношение на финансовите си инструменти. За повече информация относно финансовите активи и пасиви по категории на Дружеството вижте пояснение 26. Най-значимите финансови рискове, на които е изложено Дружеството са пазарен риск, кредитен риск и ликвиден риск.

Управлението на риска на Дружеството се осъществява от централната администрация на Дружеството в сътрудничество със Съвета на директорите. Приоритет на ръководството е да осигури краткосрочните и средносрочни парични потоци за покриване на текущите си задължения.

Дружеството не се занимава активно с търгуването на финансови активи за спекулативни цели, нито пък издава опции.

Най-съществените финансови рискове, на които е изложено Дружеството, са описани по-долу.

# Анализ на пазарния риск

# Валутен риск

По-голямата част от сделките на Дружеството се осъществяват в български лева. Чуждестранните транзакции на Дружеството, деноминирани главно в евро, не излагат Дружеството на значим валутен риск поради фиксирания курс на лева към еврото.

# Лихвен риск

Политиката на Дружеството е насочена към минимизиране на лихвения риск при дългосрочно финансиране. Към 31 декември 2018 г. Дружеството е изложено на риск от промяна на пазарните лихвени проценти по получен заем от едноличния акционер, който са с променлив лихвен процент формиран от ОЛП + 2.5%. Тъй като през периода не е отчетена значима промяна в стойността на ОЛП и размерът на отчетените разходи за лихви е незначителен за обема и дейността на „ВЕЦ Козлодуй“ ЕАД, преценката на Ръководството е, че Дружеството не е изложено на съществен лихвен риск.

# Анализ на кредитния риск

Кредитният риск представлява рискът даден контрагент да не заплати задължението си към Дружеството. Дружеството е изложено на този риск във връзка с различни финансови инструменти, като например възникване на вземания, депозиране на средства и други.

Излагането на Дружеството на кредитен риск е ограничено до размера на балансовата стойност на финансовите активи, признати в края на отчетния период, както е посочено по-долу:

|  |  |  |
| --- | --- | --- |
|  | **31.12.2018** | **31.12.2017** |
|  | **‘000 лв.** | **‘000 лв.** |
|  |  |  |
| Групи финансови активи – балансови стойности: |  |  |
| Вземания от свързани лица | 27 | 170 |
| Търговски и други вземания | 328 | - |
| Пари и парични еквиваленти | 1,243 | 2,091 |
| **Балансова стойност** | **1,598** | **2,261** |

**Вземания от клиенти**

Експозицията към кредитен риск е в резултат на индивидуалните характеристики на отделните клиенти. Кредитният риск е резултат също от характеристиките на индустрията или на страната.

В Дружеството са установени и се прилагат политики и процедури, целящи да минимизират рисковете от неплащане от страна на клиенти. За всеки клиент се извършва оценка на неговата кредитоспособност като текущо се следи неговата експозиция. За сделки, при които рискът е значителен, се изисква представяне на банкови гаранции.

Очакваните кредитни загуби се изчисляват на датата на всеки отчетен период. Те са изчислени към 1 януари 2018 г. при първоначално прилагане на МСФО 9 и последващо към 31 декември 2018 г.

В следващата таблица се съдържа информация за изложеността на кредитен риск от вземанията от клиенти от несвързани лица на Дружеството, при използването на матрицата на провизиите за очаквани кредитни загуби към 31 декември 2018 г.:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **31 декември 2018 г.** | **Очакван процент на кредитна загуба** | **Брутна стойност на вземания от клиенти** |  | **Обезценка за очаквана кредитна загуба** |  | **Обезценка по МСС 39** |  | **Нетна стойност на вземания от клиенти** |
|  | **%** | **‘000 лв.** |  | **‘000 лв.** |  | **‘000 лв.** |  | **‘000 лв.** |
|  |  |  |  |  |  |  |  |  |
| Непадежирали | 0 | 328 |  | - |  | - |  | 328 |
|  |  | **328** |  | **-** |  | **-** |  | **328** |

Към 1 януари 2018 г. Дружеството няма вземания от клиенти несвързани лица.

**Загуби от обезценка към 31 декември 2017 г. по МСС 39**

Към 31 декември 2017 г. Дружеството няма вземания от клиенти несвързани лица и няма признати загуби от обезценки.

# Анализ на ликвидния риск

Ликвидният риск представлява рискът Дружеството да не може да погаси своите задължения. Дружеството посреща нуждите си от ликвидни средства, като внимателно следи плащанията по погасителните планове на дългосрочните финансови задължения, както и входящите и изходящи парични потоци, възникващи в хода на оперативната дейност. Нуждите от ликвидни средства се следят за различни времеви периоди - ежедневно и ежеседмично, както и на базата на 30-дневни прогнози. Нуждите от ликвидни средства в дългосрочен план - за периоди от 180 и 360 дни, се определят месечно. Нуждите от парични средства се сравняват с наличните средства и вземания, за да бъдат установени излишъци или дефицити. Този анализ определя дали ресурсите на разположение ще са достатъчни, за да покрият нуждите на Дружеството за периода.

Дружеството държи пари в брой, за да посреща ликвидните си нужди за периоди до 30 дни.

Към 31 декември 2018 г. падежите на договорните задължения на Дружеството (съдържащи лихвени плащания, където е приложимо) са обобщени, както следва:

|  |  |  |  |  |
| --- | --- | --- | --- | --- |
| **Текущи** | |  | **Нетекущи** | |
| **31 декември 2018 г.** | **До 6 месеца** | **Между 6 и 12 месеца** |  | **От 1 до 5 години** | **Над 5 години** |
|  | **‘000 лв.** | **‘000 лв.** |  | **‘000 лв.** | **‘000 лв.** |
|  |  |  |  |  |  |
| Търговски и други задължения | 58 | - |  | - | - |
| Задължения към свързани лица | 1,251 | 1,100 |  | 9,220 | 1,320 |
| **Общо** | **1,309** | **1,100** |  | **9,220** | **1,320** |

В предходните отчетни периоди падежите на договорните задължения на Дружеството са обобщени, както следва:

|  |  |  |  |  |
| --- | --- | --- | --- | --- |
| **Текущи** | |  | **Нетекущи** | |
| **31 декември 2017 г.** | **До 6 месеца** | **Между 6 и 12 месеца** |  | **От 1 до 5 години** | **Над 5 години** |
|  | **‘000 лв.** | **‘000 лв.** |  | **‘000 лв.** | **‘000 лв.** |
|  |  |  |  |  |  |
| Търговски и други задължения | 57 | - |  | - | - |
| Задължения към свързани лица | 1,285 | 1,100 |  | 9,070 | 3,670 |
| **Общо** | **1,342** | **1,100** |  | **9,070** | **3,670** |

**Финансовите активи като средство за управление на ликвидния риск**

При оценяването и управлението на ликвидния риск Дружеството отчита очакваните парични потоци от финансови инструменти, по-специално наличните парични средства и търговски вземания.

# Оценяване по справедлива стойност на нефинансови активи

Дружеството групира активите и пасивите, отчитани по справедлива стойност в три нива въз основа на значимостта на входящата информация, използвана при определянето на справедливата стойност на активите и пасивите. Йерархията на справедливата стойност включва следните нива:

* 1 ниво: пазарни цени (некоригирани) на активни пазари за идентични активи или пасиви;
* 2 ниво: входяща информация, различна от пазарни цени, включени на ниво 1, която може да бъде наблюдавана по отношение на даден актив или пасив, или пряко (т. е. като цени) или косвено (т. е. на база на цените); и
* 3 ниво: входяща информация за даден актив или пасив, която не е базирана на наблюдавани пазарни данни.

Даден актив или пасив се класифицира на най-ниското ниво на значима входяща информация, използвана за определянето на справедливата му стойност.

Следната таблица представя нивата в йерархията на нефинансови активи към 31 декември, оценявани периодично по справедлива стойност:

|  |  |  |  |
| --- | --- | --- | --- |
| **Ниво 3** | **31.12.2018** |  | **31.12.2017** |
|  | **‘000 лв.** |  | **‘000 лв.** |
| **Имоти, машини и съоръжения:** |  |  |  |
| - сгради | 10,323 |  | 10,180 |
| - машини, съоръжения и оборудване | 8,236 |  | 8,439 |
|  | 18,559 |  | 18,619 |

Справедливата стойност на съответните групи активи от имоти, машини и съоръжения и инвестиционни имоти на Дружеството е определена на базата на доклади на независими лицензирани оценители към 31 декември 2018 г.

Оценката по справедлива стойност за 2018 година е базирана на наблюдавани цени на скорошни пазарни сделки за подобни активи, коригирани за специфични фактори като площ, местоположение и настоящо използване.

Съществени ненаблюдавани данни са свързани с корекцията за специфичните за активите на Дружеството фактори. Степента и посоката на тази корекция зависи от броя и характеристиките на наблюдаваните пазарни сделки с подобни активи, които са използвани за целите на оценката. Въпреки че тези данни са субективна преценка, ръководството счита, че крайната оценка не би се повлияла значително от други възможни предположения.

# Политика и процедури за управление на капитала

Целите на Дружеството във връзка с управление на капитала са:

* да осигури способността на Дружеството да продължи да съществува като действащо предприятие; и
* да осигури адекватна рентабилност за собствениците, като определя цената на продуктите и услугите си в съответствие с нивото на риска.

Дружеството наблюдава капитала на базата на съотношението на собствен капитал към нетния дълг.

Нетният дълг включва сумата на всички задължения, намалена с балансовата стойност на парите и паричните еквиваленти.

Целта на Дружеството е да поддържа съотношението на капитала към общото финансиране в разумни граници.

Капиталът за представените отчетни периоди може да бъде анализиран, както следва:

|  |  |  |
| --- | --- | --- |
|  | **31.12.2018** | **31.12.2017** |
|  | **‘000 лв.** | **‘000 лв.** |
|  |  |  |
| Собствен капитал | 7,067 | 5,672 |
| +Субординиран дълг | 12,740 | 14,940 |
| **Коригиран капитал** | **19,807** | **20,612** |
|  |  |  |
| Общо задължения | 13,209 | 15,319 |
| - Пари и парични еквиваленти | (1,243) | (2,091) |
| **Нетен дълг** | **11,966** | **13,228** |
|  |  |  |
| **Съотношение на коригиран капитал към нетен дълг** | **1:0.60** | **1:0.64** |

Изменението на съотношението през 2018 г. се дължи главно на увеличение на собствения капитал и намалението на дълга.

# Събития след края на отчетния период

Не са възникнали коригиращи събития или значителни некоригиращи събития между датата на финансовия отчет и датата на одобрението му за публикуване.

# Одобрение на финансовия отчет

Финансовият отчет към 31 декември 2018 г. (включително сравнителната информация) е одобрен и приет от Съвета на директорите на 25 март 2019 г.